title: Εκτελεστικός κανονισμός (ΕΕ) αριθ. 667/2013 της Επιτροπής, της 12ης Ιουλίου 2013 , για τη χορήγηση άδειας για τη χρήση του diclazuril ως πρόσθετης ύλης ζωοτροφών για τα κοτόπουλα που εκτρέφονται για ωοπαραγωγή (κάτοχος της άδειας: Eli Lilly and Company Ltd) και για την κατάργηση του κανονισμού (ΕΚ) αριθ. 162/2003  Κείμενο που παρουσιάζει ενδιαφέρον για τον ΕΟΧ

text:
               13.7.2013

               EL

               Επίσημη Εφημερίδα της Ευρωπαϊκής Ένωσης

               L 192/35

         ΕΚΤΕΛΕΣΤΙΚΌΣ ΚΑΝΟΝΙΣΜΌΣ (ΕΕ) αριθ. 667/2013 ΤΗΣ ΕΠΙΤΡΟΠΉΣ
   της 12ης Ιουλίου 2013
   για τη χορήγηση άδειας για τη χρήση του diclazuril ως πρόσθετης ύλης ζωοτροφών για τα κοτόπουλα που εκτρέφονται για ωοπαραγωγή (κάτοχος της άδειας: Eli Lilly and Company Ltd) και για την κατάργηση του κανονισμού (ΕΚ) αριθ. 162/2003
   (Κείμενο που παρουσιάζει ενδιαφέρον για τον ΕΟΧ)
   Η ΕΥΡΩΠΑΪΚΗ ΕΠΙΤΡΟΠΗ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης,
   Έχοντας υπόψη τον κανονισμό (ΕΚ) αριθ. 1831/2003 του Ευρωπαϊκού Κοινοβουλίου και του Συμβουλίου, της 22ας Σεπτεμβρίου 2003, για τις πρόσθετες ύλες που χρησιμοποιούνται στη διατροφή των ζώων (1), και ιδίως το άρθρο 9 παράγραφος 2,
   Εκτιμώντας τα ακόλουθα:

               (1)

               Ο κανονισμός (ΕΚ) αριθ. 1831/2003 προβλέπει τη χορήγηση άδειας για τις πρόσθετες ύλες που χρησιμοποιούνται στη διατροφή των ζώων, καθώς και τους όρους και τις διαδικασίες για τη χορήγηση της άδειας αυτής. Το άρθρο 10 του εν λόγω κανονισμού προβλέπει την επαναξιολόγηση των πρόσθετων υλών που εγκρίθηκαν σύμφωνα με την οδηγία 70/524/ΕΟΚ του Συμβουλίου (2).

               (2)

               Με τον κανονισμό (ΕΚ) αριθ. 162/2003 της Επιτροπής (3), το diclazuril, αριθμός CAS 101831-37-2, εγκρίθηκε για δέκα χρόνια, σύμφωνα με την οδηγία 70/524/ΕΟΚ, ως πρόσθετη ύλη για χρήση στα κοτόπουλα που εκτρέφονται για ωοπαραγωγή. Στη συνέχεια, το εν λόγω παρασκεύασμα εγγράφηκε στο μητρώο πρόσθετων υλών ζωοτροφών ως υφιστάμενο προϊόν, σύμφωνα με το άρθρο 10 παράγραφος 1 του κανονισμού (ΕΚ) αριθ. 1831/2003.

               (3)

               Σύμφωνα με το άρθρο 10 παράγραφος 2 του κανονισμού (ΕΚ) αριθ. 1831/2003, σε συνδυασμό με το άρθρο 7 του εν λόγω κανονισμού, υποβλήθηκε αίτηση για την επαναξιολόγηση του diclazuril, ως πρόσθετης ύλης ζωοτροφών για τα κοτόπουλα που εκτρέφονται για ωοπαραγωγή, με το αίτημα η εν λόγω πρόσθετη ύλη να ταξινομηθεί στην κατηγορία «κοκκιδιοστατικά και ιστομονοστατικά». Η εν λόγω αίτηση συνοδευόταν από τα στοιχεία και τα έγγραφα που απαιτούνται βάσει του άρθρου 7 παράγραφος 3 του κανονισμού (ΕΚ) αριθ. 1831/2003.

               (4)

               Από τη γνώμη που εξέδωσε η Ευρωπαϊκή Αρχή για την Ασφάλεια των Τροφίμων («η Αρχή») στις 31 Ιανουαρίου 2013 (4), συνάγεται ότι, υπό τις προτεινόμενες συνθήκες χρήσης, το diclazuril δεν έχει δυσμενείς επιδράσεις στην υγεία των ζώων, στην υγεία των ανθρώπων ή στο περιβάλλον και ότι η εν λόγω πρόσθετη ύλη είναι αποτελεσματική στην καταπολέμηση της κοκκιδίωσης στα κοτόπουλα που εκτρέφονται για ωοπαραγωγή. Η Αρχή επαλήθευσε, επίσης, την έκθεση σχετικά με τη μέθοδο ανάλυσης της πρόσθετης ύλης ζωοτροφών, η οποία υποβλήθηκε από το εργαστήριο αναφοράς το οποίο συστάθηκε με τον κανονισμό (ΕΚ) αριθ. 1831/2003.

               (5)

               Από την αξιολόγηση του diclazuril, αριθ. CAS 101831-37-2, διαπιστώνεται ότι πληρούνται οι όροι για τη χορήγηση άδειας που προβλέπονται στο άρθρο 5 του κανονισμού (ΕΚ) αριθ. 1831/2003. Συνεπώς, πρέπει να εγκριθεί η χρήση αυτού του παρασκευάσματος, όπως διευκρινίζεται στο παράρτημα του παρόντος κανονισμού.

               (6)

               Λόγω της χορήγησης νέας άδειας δυνάμει του κανονισμού (ΕΚ) αριθ. 1831/2003, ο κανονισμός (ΕΚ) αριθ. 162/2003 πρέπει να καταργηθεί.

               (7)

               Επειδή δεν απαιτείται, για λόγους ασφάλειας, η άμεση εφαρμογή των τροποποιήσεων των όρων χορήγησης της άδειας, είναι σκόπιμο να επιτραπεί μεταβατική περίοδος ώστε να ετοιμαστούν τα ενδιαφερόμενα μέρη για να ανταποκριθούν στις νέες απαιτήσεις που απορρέουν από την έγκριση.

               (8)

               Τα μέτρα που προβλέπονται στον παρόντα κανονισμό είναι σύμφωνα με τη γνώμη της μόνιμης επιτροπής για την τροφική αλυσίδα και την υγεία των ζώων,

         ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
   Άρθρο 1
   Το παρασκεύασμα που προσδιορίζεται στο παράρτημα και υπάγεται στην κατηγορία πρόσθετων υλών «κοκκιδιοστατικά και ιστομονοστατικά» επιτρέπεται να χρησιμοποιείται ως πρόσθετη ύλη για τη διατροφή των ζώων υπό τους όρους που παρατίθενται στο εν λόγω παράρτημα.
   Άρθρο 2
   Ο κανονισμός (ΕΚ) αριθ. 162/2003 καταργείται.
   Άρθρο 3
   Το παρασκεύασμα που προσδιορίζεται στο παράρτημα και οι ζωοτροφές που περιέχουν το εν λόγω παρασκεύασμα, οι οποίες έχουν παραχθεί και επισημανθεί πριν από τις 2 Φεβρουαρίου 2014 σύμφωνα με τους κανόνες που αρχίζουν να ισχύουν πριν από τις 2 Αυγούστου 2013 μπορούν να εξακολουθήσουν να διατίθενται στην αγορά και να χρησιμοποιούνται μέχρις ότου εξαντληθούν τα υφιστάμενα αποθέματα.
   Άρθρο 4
   Ο παρών κανονισμός αρχίζει να ισχύει την εικοστή ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης.

      Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
      Βρυξέλλες, 12 Ιουλίου 2013.

            Για την Επιτροπή

            Ο Πρόεδρος

         José Manuel BARROSO

      (1)  ΕΕ L 268 της 18.10.2003, σ. 29.

      (2)  ΕΕ L 270 της 14.12.1970, σ. 1.

      (3)  ΕΕ L 26 της 31.1.2003, σ. 3.

      (4)  Δελτίο EFSA (2013)· 11(3):3106.

      ΠΑΡΑΡΤΗΜΑ

                  Αριθμός αναγνώρισης της πρόσθετης ύλης

                  Επωνυμία του κατόχου της άδειας

                  Πρόσθετη ύλη
                  (εμπορική ονομασία)

                  Σύνθεση, χημικός τύπος, περιγραφή, αναλυτική μέθοδος

                  Είδος ή κατηγορία ζώου

                  Μέγιστη ηλικία

                  Ελάχιστη περιεκτικότητα

                  Μέγιστη περιεκτικότητα

                  Λοιπές διατάξεις

                  Λήξη της περιόδου ισχύος της άδειας

                  Ανώτατα όρια καταλοίπων (ΑΟΚ) στα σχετικά τρόφιμα ζωικής προέλευσης

                  mg δραστικής ουσίας/kg πλήρους ζωοτροφής με περιεκτικότητα σε υγρασία 12 %

                     Κοκκιδιοστατικά και ιστομονοστατικά

                  51771

                  Eli Lilly and Company Ltd

                  Diclazuril 0,5 g/100 g
                  (Clinacox 0,5 %)

                                 Σύνθεση πρόσθετης ύλης

                                          Δικλαζουρίλη: 0,50 g/100 g

                                          Σιτηρέσιο σογιάλευρων φτωχό σε πρωτεΐνες: 99,25 g/100 g

                                          Polyvidone K 30: 0,20 g/100 g

                                          Υδροξείδιο του νατρίου: 0,05 g/100 g

                                 Χαρακτηρισμός της δραστικής ουσίας

                                          Diclazuril, C17H9Cl3N4O2, (±)-4-χλωροφαινυλο-[2,6-διχλωρο-4- (2,3,4,5-τετραϋδρο-3,5-διοξο-1,2,4-τριαζιν-2-υλο)φαινυλο]ακετονιτρίλιο,

                                          Αριθμός CAS: 101831-37-2.

                                          Σχετικές προσμείξεις:

                                                      Προϊόν διάσπασης (R064318): ≤ 0,1 %

                                                      Άλλες σχετικές προσμείξεις (T001434, R066891, R068610, R070156, R070016): < 0,5 % έκαστη

                                                      Ολικές προσμείξεις: ≤ 1,5 %

                                 Αναλυτική μέθοδος
                                  (1)

                                          Για τον προσδιορισμό του diclazuril στις ζωοτροφές: υγροχρωματογραφία υψηλής απόδοσης (HPLC) αντίστροφης φάσης με χρήση ανιχνευτή υπεριώδους ακτινοβολίας στα 280 nm [κανονισμός (ΕΚ) αριθ. 152/2009 της Επιτροπής (2)].

                                          Για τον προσδιορισμό του diclazuril στους ιστούς των πουλερικών: HPLC συζευγμένη με φασματόμετρο μάζας τριπλού τετραπόλου (MS/MS) με τη χρήση ενός πρόδρομου ιόντος και δύο διαγνωστικών θυγατρικών ιόντων.

                  Κοτόπουλα εκτρεφόμενα για ωοπαραγωγή

                  16 εβδομάδες

                  1

                  1

                              1.

                              Η πρόσθετη ύλη ενσωματώνεται στις σύνθετες ζωοτροφές με τη μορφή προμείγματος.

                              2.

                              Το diclazuril δεν θα αναμειγνύεται με άλλα κοκκιδιοστατικά.

                              3.

                              Για ασφάλεια: να χρησιμοποιείται μάσκα προστασίας της αναπνοής, γυαλιά και γάντια ασφάλειας κατά τον χειρισμό.

                              4.

                              Ο κάτοχος της αδείας εφαρμόζει πρόγραμμα παρακολούθησης της αντοχής σε βακτήρια και Eimeria spp. μετά τη διάθεση στην αγορά του παρασκευάσματος.

                  2 Αυγούστου 2023

                  Ο κανονισμός (ΕΕ) αριθ. 37/2010 της Επιτροπής (3)

         (1)  Περισσότερες πληροφορίες σχετικά με τις αναλυτικές μεθόδους διατίθενται στην ακόλουθη διεύθυνση του κοινοτικού εργαστηρίου αναφοράς: http://irmm.jrc.ec.europa.eu/EURLs/EURL_feed_additives/Pages/index.aspx

         (2)  ΕΕ L 54 της 26.2.2009, σ. 1.

         (3)  ΕΕ L 15 της 20.1.2010, σ. 1.


title: Εκτελεστικός κανονισμός (ΕΕ) αριθ. 387/2014 της Επιτροπής, της 14ης Απριλίου 2014, για καθορισμό των κατ' αποκοπή τιμών εισαγωγής για τον προσδιορισμό της τιμής εισόδου ορισμένων οπωροκηπευτικών

text:
                  15.4.2014

                  EL

                  Επίσημη Εφημερίδα της Ευρωπαϊκής Ένωσης

                  L 111/48

         ΕΚΤΕΛΕΣΤΙΚΟΣ ΚΑΝΟΝΙΣΜΟΣ (ΕΕ) αριθ. 387/2014 ΤΗΣ ΕΠΙΤΡΟΠΗΣ
         της 14ης Απριλίου 2014
         για καθορισμό των κατ' αποκοπή τιμών εισαγωγής για τον προσδιορισμό της τιμής εισόδου ορισμένων οπωροκηπευτικών
         Η ΕΥΡΩΠΑΪΚΗ ΕΠΙΤΡΟΠΗ,
         Έχοντας υπόψη τη Συνθήκη για τη λειτουργία της Ευρωπαϊκής Ένωσης,
         Έχοντας υπόψη τον κανονισμό (ΕΚ) αριθ. 1234/2007 του Συμβουλίου, της 22ας Οκτωβρίου 2007, για τη θέσπιση κοινής οργάνωσης των γεωργικών αγορών και ειδικών διατάξεων για ορισμένα γεωργικά προϊόντα (ενιαίος κανονισμός ΚΟΑ) (1),
         Έχοντας υπόψη τον εκτελεστικό κανονισμό (ΕΕ) αριθ. 543/2011 της Επιτροπής, της 7ης Ιουνίου 2011, για τη θέσπιση λεπτομερών κανόνων εφαρμογής του κανονισμού (ΕΚ) αριθ. 1234/2007 του Συμβουλίου όσον αφορά τους τομείς των οπωροκηπευτικών και των μεταποιημένων οπωροκηπευτικών (2), και ιδίως το άρθρο 136 παράγραφος 1,
         Εκτιμώντας τα ακόλουθα:

                     (1)

                     Ο εκτελεστικός κανονισμός (ΕΕ) αριθ. 543/2011 προβλέπει, κατ' εφαρμογή των αποτελεσμάτων των πολυμερών εμπορικών διαπραγματεύσεων του Γύρου της Ουρουγουάης, τα κριτήρια για τον καθορισμό από την Επιτροπή των κατ' αποκοπή τιμών εισαγωγής από τρίτες χώρες, για τα προϊόντα και τις περιόδους που ορίζονται στο παράρτημα XVI μέρος A του εν λόγω κανονισμού.

                     (2)

                     Η κατ' αποκοπή τιμή εισαγωγής υπολογίζεται κάθε εργάσιμη ημέρα, σύμφωνα με το άρθρο 136 παράγραφος 1 του εκτελεστικού κανονισμού (ΕΕ) αριθ. 543/2011, λαμβανομένων υπόψη των ημερήσιων μεταβλητών στοιχείων. Συνεπώς, ο παρών κανονισμός θα πρέπει να αρχίσει να ισχύει την ημέρα της δημοσίευσής του στην Επίσημη Εφημερίδα της Ευρωπαϊκής Ένωσης,

               ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

            Άρθρο 1
            Οι κατ' αποκοπή τιμές εισαγωγής που αναφέρονται στο άρθρο 136 του εκτελεστικού κανονισμού (ΕΕ) αριθ. 543/2011 καθορίζονται στο παράρτημα του παρόντος κανονισμού.

            Άρθρο 2
            Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα της Ευρωπαϊκής Ένωσης,

            Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
            Βρυξέλλες, 14 Απριλίου 2014.

                  Για την Επιτροπή,

                  εξ ονόματος του Προέδρου,

               Jerzy PLEWA

                  Γενικός Διευθυντής Γεωργίας και Αγροτικής Ανάπτυξης

            (1)  ΕΕ L 299 της 16.11.2007, σ. 1.

            (2)  ΕΕ L 157 της 15.6.2011, σ. 1.

            ΠΑΡΑΡΤΗΜΑ
            Οι κατ' αποκοπή τιμές εισαγωγής για τον προσδιορισμό της τιμής εισόδου ορισμένων οπωροκηπευτικών

                        (ευρώ/100 kg)

                        Κωδικός ΣΟ

                        Κωδικός τρίτων χωρών (1)

                        Κατ' αποκοπή τιμή εισαγωγής

                        0702 00 00

                        MA

                        64,0

                        TN

                        117,5

                        TR

                        93,7

                        ZZ

                        91,7

                        0707 00 05

                        MK

                        58,5

                        TR

                        124,3

                        ZZ

                        91,4

                        0709 93 10

                        MA

                        44,0

                        TR

                        96,8

                        ZZ

                        70,4

                        0805 10 20

                        EG

                        47,3

                        IL

                        67,5

                        MA

                        40,7

                        TN

                        46,6

                        TR

                        62,2

                        ZZ

                        52,9

                        0805 50 10

                        MA

                        35,6

                        TR

                        65,8

                        ZZ

                        50,7

                        0808 10 80

                        AR

                        96,5

                        BR

                        88,0

                        CL

                        101,3

                        CN

                        98,6

                        MK

                        26,7

                        NZ

                        138,0

                        US

                        175,3

                        ZA

                        130,1

                        ZZ

                        106,8

                        0808 30 90

                        AR

                        98,5

                        CL

                        147,3

                        CN

                        82,0

                        ZA

                        98,5

                        ZZ

                        106,6

               (1)  Ονοματολογία των χωρών που ορίζεται στον κανονισμό (ΕΚ) αριθ. 1833/2006 της Επιτροπής (ΕΕ L 354 της 14.12.2006, σ. 19). Ο κωδικός «ZZ» αντιπροσωπεύει «άλλες χώρες καταγωγής».


title: Εκτελεστικός κανονισμός (ΕΕ) αριθ. 920/2011 της Επιτροπής, της 14ης Σεπτεμβρίου 2011 , σχετικά με τον καθορισμό των κατ’ αποκοπή τιμών εισαγωγής για τον προσδιορισμό της τιμής εισόδου ορισμένων οπωροκηπευτικών

text:
               15.9.2011

               EL

               Επίσημη Εφημερίδα της Ευρωπαϊκής Ένωσης

               L 238/28

         ΕΚΤΕΛΕΣΤΙΚΌΣ ΚΑΝΟΝΙΣΜΌΣ (ΕΕ) αριθ. 920/2011 ΤΗΣ ΕΠΙΤΡΟΠΉΣ
   της 14ης Σεπτεμβρίου 2011
   σχετικά με τον καθορισμό των κατ’ αποκοπή τιμών εισαγωγής για τον προσδιορισμό της τιμής εισόδου ορισμένων οπωροκηπευτικών
   Η ΕΥΡΩΠΑΪΚΗ ΕΠΙΤΡΟΠΗ,
   Έχοντας υπόψη τη συνθήκη για τη λειτουργία της Ευρωπαϊκής Ένωσης,
   Έχοντας υπόψη τον κανονισμό (ΕΚ) αριθ. 1234/2007 του Συμβουλίου, της 22ας Οκτωβρίου 2007, για τη θέσπιση κοινής οργάνωσης των γεωργικών αγορών και ειδικών διατάξεων για ορισμένα γεωργικά προϊόντα (ενιαίος κανονισμός ΚΟΑ) (1),
   Έχοντας υπόψη τον εκτελεστικό κανονισμό (ΕΕ) αριθ. 543/2011 της Επιτροπής, της 7ης Ιουνίου 2011, για τη θέσπιση λεπτομερών κανόνων εφαρμογής του κανονισμού (ΕΚ) αριθ. 1234/2007 του Συμβουλίου όσον αφορά τους τομείς των οπωροκηπευτικών και των μεταποιημένων οπωροκηπευτικών (2), και ιδίως το άρθρο 136 παράγραφος 1,
   Εκτιμώντας τα ακόλουθα:
   Ο εκτελεστικός κανονισμός (ΕΕ) αριθ. 543/2011 προβλέπει, κατ’ εφαρμογή των αποτελεσμάτων των πολυμερών εμπορικών διαπραγματεύσεων του Γύρου της Ουρουγουάης, τα κριτήρια για τον καθορισμό από την Επιτροπή των κατ’ αποκοπή τιμών εισαγωγής από τρίτες χώρες, για τα προϊόντα και τις περιόδους που ορίζονται στο παράρτημα XVI μέρος A του εν λόγω κανονισμού,
   ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
   Άρθρο 1
   Οι κατ’ αποκοπή τιμές εισαγωγής που αναφέρονται στο άρθρο 136 του εκτελεστικού κανονισμού (ΕΕ) αριθ. 543/2011 καθορίζονται στο παράρτημα του παρόντος κανονισμού.
   Άρθρο 2
   Ο παρών κανονισμός αρχίζει να ισχύει στις 15 Σεπτεμβρίου 2011.

      Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
      Βρυξέλλες, 14 Σεπτεμβρίου 2011.

            Για την Επιτροπή, εξ ονόματος του Προέδρου,
         José Manuel SILVA RODRÍGUEZ

            Γενικός Διευθυντής Γεωργίας και Αγροτικής Ανάπτυξης

      (1)  ΕΕ L 299 της 16.11.2007, σ. 1.

      (2)  ΕΕ L 157 της 15.6.2011, σ. 1.

      ΠΑΡΑΡΤΗΜΑ
      Κατ’ αποκοπή τιμές κατά την εισαγωγή για τον προσδιορισμό της τιμής εισόδου ορισμένων οπωροκηπευτικών

                  (EUR/100 kg)

                  Κωδικός ΣΟ

                  Κωδικός των τρίτων χωρών (1)

                  Κατ’ αποκοπή τιμή κατά την εισαγωγή

                  0707 00 05

                  EG

                  135,3

                  TR

                  123,1

                  ZZ

                  129,2

                  0709 90 70

                  TR

                  121,3

                  ZZ

                  121,3

                  0805 50 10

                  AR

                  78,2

                  CL

                  83,5

                  MX

                  39,8

                  TR

                  67,0

                  UY

                  65,3

                  ZA

                  74,0

                  ZZ

                  68,0

                  0806 10 10

                  TR

                  102,5

                  ZA

                  59,8

                  ZZ

                  81,2

                  0808 10 80

                  AR

                  148,7

                  CL

                  147,2

                  NZ

                  111,8

                  US

                  82,6

                  ZA

                  90,9

                  ZZ

                  116,2

                  0808 20 50

                  AR

                  217,1

                  CN

                  62,5

                  TR

                  120,2

                  ZA

                  114,1

                  ZZ

                  128,5

                  0809 30

                  TR

                  137,7

                  ZZ

                  137,7

         (1)  Ονοματολογία των χωρών που ορίζεται από τον κανονισμό (ΕΚ) αριθ. 1833/2006 της Επιτροπής (ΕΕ L 354 της 14.12.2006, σ. 19). Ο κωδικός «ZZ» αντιπροσωπεύει «άλλες χώρες καταγωγής».


title: Εκτελεστικός κανονισμός (ΕΕ) αριθ. 869/2014 της Επιτροπής, της 11ης Αυγούστου 2014 , σχετικά με νέες σιδηροδρομικές επιβατικές γραμμές  Κείμενο που παρουσιάζει ενδιαφέρον για τον ΕΟΧ

text:
               12.8.2014

               EL

               Επίσημη Εφημερίδα της Ευρωπαϊκής Ένωσης

               L 239/1

         ΕΚΤΕΛΕΣΤΙΚΌΣ ΚΑΝΟΝΙΣΜΌΣ (ΕΕ) αριθ. 869/2014 ΤΗΣ ΕΠΙΤΡΟΠΉΣ
   της 11ης Αυγούστου 2014
   σχετικά με νέες σιδηροδρομικές επιβατικές γραμμές
   (Κείμενο που παρουσιάζει ενδιαφέρον για τον ΕΟΧ)
   Η ΕΥΡΩΠΑΪΚΗ ΕΠΙΤΡΟΠΗ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης,
   Έχοντας υπόψη την οδηγία 2012/34/ΕΕ του Ευρωπαϊκού Κοινοβουλίου και του Συμβουλίου, της 21ης Νοεμβρίου 2012, για τη δημιουργία ενιαίου ευρωπαϊκού σιδηροδρομικού χώρου (1), και ιδίως το άρθρο 10 παράγραφος 4 και το άρθρο 11 παράγραφος 4,
   Εκτιμώντας τα ακόλουθα:

               (1)

               Τα κράτη μέλη άνοιξαν, σύμφωνα με το άρθρο 10 της οδηγίας 2012/34/ΕΕ, τις οικείες αγορές διεθνών επιβατικών σιδηροδρομικών μεταφορών που εκτελούνται από οιαδήποτε σιδηροδρομική επιχείρηση, αδειοδοτημένη με βάση την εν λόγω οδηγία. Κατά τη διάρκεια διεθνούς επιβατικής σιδηροδρομικής μεταφοράς, οι σιδηροδρομικές επιχειρήσεις έχουν το δικαίωμα να επιβιβάζουν επιβάτες σε οποιονδήποτε σταθμό βρίσκεται επί της διεθνούς διαδρομής και να τους αποβιβάζουν σε άλλον, συμπεριλαμβανομένων των σταθμών που βρίσκονται στο ίδιο κράτος μέλος.

               (2)

               Ωστόσο, η καθιέρωση νέων διεθνών επιβατικών σιδηροδρομικών γραμμών ανοικτής πρόσβασης με ενδιάμεσες στάσεις δεν πρέπει να χρησιμοποιηθεί για το άνοιγμα της αγοράς εσωτερικών επιβατικών μεταφορών, αλλά να εστιαστεί απλώς σε στάσεις βοηθητικές των διεθνών γραμμών. Βασικός σκοπός των εν λόγω νέων γραμμών πρέπει να είναι η μεταφορά επιβατών που πραγματοποιούν διεθνή μετακίνηση. Κατ' αίτηση αρμοδίων αρχών ή ενδιαφερόμενων σιδηροδρομικών επιχειρήσεων, ο ρυθμιστικός φορέας που αναφέρεται στο τμήμα 4 του κεφαλαίου IV της οδηγίας 2012/34/ΕΕ πρέπει να προσδιορίσει τον κύριο σκοπό προτεινόμενης νέας γραμμής.

               (3)

               Το άνοιγμα των διεθνών επιβατικών σιδηροδρομικών γραμμών στον ανταγωνισμό ενδέχεται να έχει επιπτώσεις στην οργάνωση και τη χρηματοδότηση των επιβατικών σιδηροδρομικών γραμμών που εκτελούνται βάσει σύμβασης παροχής δημόσιας υπηρεσίας σύμφωνα με τον κανονισμό (ΕΚ) αριθ. 1370/2007 του Ευρωπαϊκού Κοινοβουλίου και του Συμβουλίου (2). Σύμφωνα με το άρθρο 11 της οδηγίας 2012/34/ΕΕ, τα κράτη μέλη μπορούν να περιορίζουν το δικαίωμα πρόσβασης στην αγορά, εφόσον η άσκηση αυτού του δικαιώματος θα έθετε σε κίνδυνο την οικονομική ισορροπία της σύμβασης παροχής δημόσιας υπηρεσίας. Κατ' αίτηση αρμοδίων αρχών, του διαχειριστή υποδομής ή της σιδηροδρομικής επιχείρησης που εκτελεί τη σύμβαση παροχής δημόσιας υπηρεσίας, ο ρυθμιστικός φορέας πρέπει να προσδιορίσει εάν προτεινόμενη νέα διεθνής σιδηροδρομική επιβατική γραμμή θα έθετε σε κίνδυνο την οικονομική ισορροπία της σύμβασης παροχής δημόσιας υπηρεσίας.

               (4)

               Για να αποφευχθεί η διακοπή νέας σιδηροδρομικής επιβατικής γραμμής της οποίας η λειτουργία έχει ήδη αρχίσει και για λόγους ασφάλειας δικαίου ώστε η εν λόγω νέα γραμμή να είναι δυνατόν να εκτελείται, το χρονικό διάστημα για την υποβολή αίτησης εξέτασης του κύριου σκοπού ή εξέτασης της οικονομικής ισορροπίας πρέπει να είναι περιορισμένο και να συναρτάται από τον χρόνο κοινοποίησης του ενδιαφέροντος του αιτούντος να εκτελεί νέα σιδηροδρομική επιβατική γραμμή. Για τον ίδιο λόγο, οι διαδικασίες του ρυθμιστικού φορέα που αφορούν τα εν λόγω είδη εξέτασης πρέπει επίσης να είναι χρονικά περιορισμένες.

               (5)

               Η αίτηση εξέτασης του κύριου σκοπού πρέπει να περιέχει όλες τις σχετικές πληροφορίες, με βάση τις οποίες να αιτιολογείται ότι κύριος σκοπός της προτεινόμενης νέας γραμμής δεν είναι η μεταφορά επιβατών μεταξύ σταθμών ευρισκομένων σε διαφορετικά κράτη μέλη. Για να πληρούται η απαίτηση αυτή, οι οντότητες που αιτούνται την εν λόγω εξέταση πρέπει να είναι σε θέση να χρησιμοποιήσουν το τυποποιημένο έντυπο αίτησης που έχουν δημοσιεύσει οι ρυθμιστικοί φορείς.

               (6)

               Ο ρυθμιστικός φορέας οφείλει να προβεί σε ποιοτική και ποσοτική ανάλυση προκειμένου να προσδιορίσει τον μεσοπρόθεσμο προορισμό της προτεινόμενης νέας γραμμής και όχι τα χαρακτηριστικά της σε συγκεκριμένη χρονική στιγμή. Τα κριτήρια αξιολόγησης πρέπει να καθορίζονται με τη μεθοδολογία που έχει εγκρίνει ο ρυθμιστικός φορέας για την εξέταση του κύριου σκοπού όσον αφορά τις ιδιαιτερότητες των σιδηροδρομικών μεταφορών στο συγκεκριμένο κράτος μέλος. Δεν πρέπει να εφαρμόζονται αυστηρά ή μεμονωμένα κατώτατα ποσοτικά όρια.

               (7)

               Η αίτηση εξέτασης της οικονομικής ισορροπίας πρέπει να περιέχει όλες τις σχετικές πληροφορίες με βάση τις οποίες να αιτιολογείται ότι η προτεινόμενη νέα γραμμή δεν θέτει σε κίνδυνο την οικονομική ισορροπία της σύμβασης παροχής δημόσιας υπηρεσίας. Η προτεινόμενη νέα γραμμή πρέπει να θεωρηθεί ότι θέτει σε κίνδυνο την οικονομική ισορροπία της σύμβασης παροχής δημόσιας υπηρεσίας εάν μεταβάλλεται ουσιαστικά η αξία της σύμβασης παροχής δημόσιας υπηρεσίας, με αποτέλεσμα οι γραμμές που εκτελούνται βάσει της σύμβασης σε αγορά ανοικτή στον ανταγωνισμό να μην είναι πλέον βιώσιμες και να μην είναι δυνατόν να εκτελούνται με εύλογο επίπεδο κέρδους.

               (8)

               Η αξιολόγηση των επιπτώσεων της προτεινόμενης νέας γραμμής στην οικονομική ισορροπία σύμβασης παροχής δημόσιας υπηρεσίας πρέπει να βασίζεται σε αντικειμενική μέθοδο και σε κριτήρια αξιολόγησης καθορισμένα με τη μεθοδολογία που έχει υιοθετήσει ο ρυθμιστικός φορέας για την εξέταση της οικονομικής ισορροπίας όσον αφορά τις ιδιαιτερότητες των σιδηροδρομικών μεταφορών σε συγκεκριμένο κράτος μέλος. Η οικονομική ανάλυση πρέπει να εστιάζεται στις οικονομικές επιπτώσεις της προτεινόμενης νέας γραμμής στη σύμβαση παροχής δημόσιας υπηρεσίας συνολικά, συμπεριλαμβανομένων των γραμμών που επηρεάζονται ιδιαίτερα, και για όλο το χρονοδιάγραμμα ισχύος της σύμβασης. Δεν πρέπει να εφαρμόζονται αυστηρά ή μεμονωμένα προκαθορισμένα κατώτατα ποσοτικά όρια. Πέραν της οικονομικής ανάλυσης των επιπτώσεων της προτεινόμενης νέας γραμμής στη σύμβαση παροχής δημόσιας υπηρεσίας, ο ρυθμιστικός φορέας πρέπει να λαμβάνει επίσης υπόψη τα βραχυπρόθεσμα και μεσοπρόθεσμα οφέλη για τους πελάτες.

               (9)

               Η δυνατότητα επανεξέτασης απόφασης που έχει λάβει ο ρυθμιστικός φορέας μετά από εξέταση της οικονομικής ισορροπίας πρέπει να περιορίζεται στις περιπτώσεις που υφίσταται σημαντική μεταβολή στη νέα γραμμή σε σύγκριση με τα στοιχεία που ανέλυσε ο ρυθμιστικός φορέας ή όταν διαφέρουν σημαντικά οι πραγματικές επιπτώσεις από τις εκτιμηθείσες επιπτώσεις στις γραμμές που εκτελούνται βάσει σύμβασης παροχής δημόσιας υπηρεσίας. Για να εξασφαλιστεί ελάχιστη νομική σταθερότητα για τον φορέα εκμετάλλευσης της νέας γραμμής, πρέπει να προβλέπεται ορισμένη χρονική περίοδος πριν ζητηθεί επανεξέταση.

               (10)

               Με την επιφύλαξη της αρχής της ανεξαρτησίας των ρυθμιστικών φορέων στη λήψη αποφάσεων που προβλέπεται στο άρθρο 55 παράγραφος 1 της οδηγίας 2012/34/ΕΕ, οι ρυθμιστικοί φορείς πρέπει να ανταλλάσσουν πληροφορίες και, εφόσον ενδείκνυται σε μεμονωμένες περιπτώσεις, να συντονίζουν τις αρχές και τις δράσεις τους όσον αφορά την εξέταση του κύριου σκοπού και της οικονομικής ισορροπίας, ώστε να αποφεύγονται μείζονες διαφορές στην πρακτική τους που θα δημιουργούσαν αβεβαιότητα στην αγορά διεθνών σιδηροδρομικών επιβατικών μεταφορών.

               (11)

               Σε όλες τις δραστηριότητές τους που σχετίζονται με την εξέταση του κύριου σκοπού και της οικονομικής ισορροπίας, οι ρυθμιστικοί φορείς πρέπει να τηρούν το απόρρητο των ευαίσθητων εμπορικά πληροφοριών που λαμβάνουν από τα μέρη που μετέχουν στις εν λόγω εξετάσεις.

               (12)

               Οι ρυθμιστικοί φορείς δεν υποχρεούνται να ζητούν τέλη για εξέταση του κύριου σκοπού, της οικονομικής ισορροπίας ή για την επανεξέταση της οικονομικής ισορροπίας. Ωστόσο, τα κράτη μέλη μπορούν να αποφασίσουν την επιβολή τέλους στις οντότητες που υποβάλλουν τέτοιες αιτήσεις για το έργο των ρυθμιστικών φορέων, το οποίο να καλύπτει το καθαρό κόστος των εν λόγω αξιολογήσεων. Στην περίπτωση αυτή, το τέλος δεν πρέπει να εισάγει διακρίσεις, πρέπει να είναι εύλογο και να εισπράττεται αποτελεσματικά από όλες τις αιτούσες οντότητες με διαφανή τρόπο.

               (13)

               Με βάση τα αποτελέσματα της διαβούλευσης με τους ενδιαφερομένους και της ανταλλαγής πληροφοριών με άλλους ρυθμιστικούς φορείς, οι ρυθμιστικοί φορείς πρέπει να αναπτύσσουν αναλυτική μεθοδολογία για την εξέταση του κύριου σκοπού και, κατά περίπτωση, της οικονομικής ισορροπίας. Η εν λόγω αρμοδιότητα δεν πρέπει να περιορίζεται από άλλες οντότητες. Οι εξετάσεις πρέπει να στηρίζονται σε περιπτωσιολογική ανάλυση και όχι σε απλή εφαρμογή προκαθορισμένων κατώτατων ορίων. Κατώτατα όρια δεν πρέπει να καθορίζονται σε εθνικές νομικές πράξεις. Η μέθοδος αξιολόγησης πρέπει να καθορίζεται με τρόπο που να συνάδει με τις εξελίξεις της αγοράς, ώστε να καταστεί δυνατή στο μέλλον η επικαιροποίησή της, ιδίως με βάση την πείρα των ρυθμιστικών φορέων.

               (14)

               Τα μέτρα που προβλέπονται στον παρόντα κανονισμό είναι σύμφωνα με τη γνώμη της επιτροπής που έχει συσταθεί βάσει του άρθρου 62 παράγραφος 1 της οδηγίας 2012/34/ΕΕ,

         ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
   Άρθρο 1
   Αντικείμενο
   Ο παρών κανονισμός ορίζει λεπτομερώς τη διαδικασία και τα κριτήρια που πρέπει να εφαρμόζονται για να προσδιορίζεται:

               α)

               εάν ο κύριος σκοπός σιδηροδρομικής γραμμής είναι η μεταφορά επιβατών μεταξύ σταθμών ευρισκομένων σε διαφορετικά κράτη μέλη·

               β)

               εάν η οικονομική ισορροπία σύμβασης παροχής δημόσιας υπηρεσίας σιδηροδρομικής μεταφοράς τίθεται σε κίνδυνο από διεθνή σιδηροδρομική επιβατική γραμμή.

         Άρθρο 1a
   Εξαιρέσεις από το πεδίο εφαρμογής
   Ο παρών κανονισμός δεν εφαρμόζεται για γραμμές που έχει οργανώσει επιχείρηση για τη μεταφορά των υπαλλήλων της από και προς τον τόπο εργασίας τους, ούτε για γραμμές για τις οποίες δεν πωλούνται εισιτήρια στο επιβατικό κοινό.
   Άρθρο 2
   Ορισμοί
   Για τους σκοπούς του παρόντος κανονισμού, νοούνται ως:
   1)   «νέα διεθνής επιβατική γραμμή»: διεθνής επιβατική γραμμή που προτείνεται να καθιερωθεί στην αγορά ή συνεπάγεται ουσιαστική διαφορά ως προς την αυξημένη συχνότητα εκτέλεσής της ή τον αυξημένο αριθμό στάσεών της σε σύγκριση με υπάρχουσα διεθνή επιβατική γραμμή·
   2)   «εξέταση του κύριου σκοπού»: η διαδικασία αξιολόγησης που διενεργεί ρυθμιστικός φορέας κατ' αίτηση της αναφερόμενης στο άρθρο 5 οντότητας, προκειμένου να προσδιορίσει εάν ο κύριος σκοπός προτεινόμενης νέας σιδηροδρομικής γραμμής είναι η μεταφορά επιβατών μεταξύ σταθμών ευρισκομένων σε διαφορετικά κράτη μέλη ή η μεταφορά επιβατών μεταξύ σταθμών ευρισκομένων στο ίδιο κράτος μέλος·
   3)   «εξέταση της οικονομικής ισορροπίας»: η διαδικασία αξιολόγησης που διενεργεί ρυθμιστικός φορέας κατ' αίτηση της αναφερόμενης στο άρθρο 10 οντότητας, μόνο στα κράτη μέλη που έχουν αποφασίσει, σύμφωνα με το άρθρο 11 της οδηγίας 2012/34/ΕΕ, να περιορίσουν στις διεθνείς επιβατικές σιδηροδρομικές γραμμές μεταξύ του τόπου αναχώρησης και του τόπου προορισμού που καλύπτονται από μία ή περισσότερες συμβάσεις παροχής δημόσιας υπηρεσίας την άσκηση του δικαιώματος πρόσβασης στη σιδηροδρομική υποδομή, ώστε να προσδιοριστεί εάν η οικονομική ισορροπία σύμβασης παροχής δημόσιας υπηρεσίας σιδηροδρομικής μεταφοράς ενδέχεται να τεθεί σε κίνδυνο από προτεινόμενη νέα διεθνή σιδηροδρομική επιβατική γραμμή·
   4)   «σύμβαση παροχής δημόσιας υπηρεσίας»: σύμβαση παροχής δημόσιας υπηρεσίας όπως ορίζεται στο άρθρο 2 στοιχείο θ) του κανονισμού (ΕΚ) αριθ. 1370/2007 που αφορά τις σιδηροδρομικές μεταφορές·
   5)   «αρμόδια αρχή»: αρμόδια αρχή όπως ορίζεται στο άρθρο 2 στοιχείο β) του κανονισμού (ΕΚ) αριθ. 1370/2007·
   6)   «καθαρό οικονομικό αποτέλεσμα»: το αποτέλεσμα σύμβασης παροχής δημόσιας υπηρεσίας στις δαπάνες και τα έσοδα που προκύπτουν από την εκπλήρωση των υποχρεώσεων παροχής δημόσιας υπηρεσίας, με βάση τα σχετικά έσοδα της σιδηροδρομικής επιχείρησης που εκτελεί τη σύμβαση παροχής δημόσιας υπηρεσίας και εύλογο κέρδος, υπολογιζόμενα σύμφωνα με το σημείο 2 του παραρτήματος του κανονισμού (ΕΚ) αριθ. 1370/2007.
   Άρθρο 3
   Κοινοποίηση προγραμματιζόμενης νέας διεθνούς σιδηροδρομικής επιβατικής γραμμής
   1.   Ο αιτών κοινοποιεί στους αρμόδιους ρυθμιστικούς φορείς, πριν ζητήσει μεταφορική ικανότητα υποδομής από τον διαχειριστή υποδομής, την πρόθεσή του να εκτελεί νέα διεθνή σιδηροδρομική επιβατική γραμμή.
   2.   Οι ρυθμιστικοί φορείς εκπονούν και δημοσιεύουν στον οικείο ιστότοπο τυποποιημένο έντυπο κοινοποίησης προς χρήση από τους αιτούντες, το οποίο περιέχει τις κάτωθι πληροφορίες:

               α)

               το ονοματεπώνυμο, τη διεύθυνση, τη νομική οντότητα και τον αριθμό μητρώου του αιτούντος (κατά περίπτωση)·

               β)

               τα στοιχεία επικοινωνίας του προσώπου που είναι αρμόδιο για τις έρευνες·

               γ)

               τα στοιχεία της άδειας και το πιστοποιητικό ασφαλείας του αιτούντος ή προσδιορισμό του σταδίου στο οποίο βρίσκεται η διαδικασία απόκτησης·

               δ)

               τη λεπτομερή διαδρομή με τους τόπους όπου βρίσκονται ο σταθμός αναχώρησης και ο σταθμός προορισμού, καθώς και όλες τις ενδιάμεσες στάσεις και την απόσταση μεταξύ τους·

               ε)

               την προγραμματιζόμενη ημερομηνία έναρξης λειτουργίας της προτεινόμενης νέας σιδηροδρομικής επιβατικής γραμμής·

               στ)

               το χρονοδιάγραμμα, τη συχνότητα και τη μεταφορική ικανότητα της προτεινόμενης νέας γραμμής, συμπεριλαμβανομένων των προτεινόμενων ωρών αναχώρησης, των ενδιάμεσων στάσεων, των ωρών άφιξης και των ανταποκρίσεων, καθώς και τυχόν αποκλίσεων από το τυπικό χρονοδιάγραμμα ως προς τη συχνότητα ή τις στάσεις, ανά κατεύθυνση·

               ζ)

               αιτιολόγηση ότι ο κύριος σκοπός της προτεινόμενης επιβατικής γραμμής είναι η μεταφορά επιβατών μεταξύ σταθμών ευρισκομένων σε διαφορετικά κράτη μέλη.

         3.   Οι πληροφορίες για την προγραμματιζόμενη εκμετάλλευση της προτεινόμενης νέας διεθνούς σιδηροδρομικής επιβατικής γραμμής καλύπτουν τουλάχιστον τα πρώτα τρία έτη και, στο μέτρο του δυνατού, τα πρώτα πέντε έτη εκμετάλλευσης.
   4.   Ο ρυθμιστικός φορέας δημοσιεύει αμελλητί στον ιστότοπό του την κοινοποίηση του αιτούντος χωρίς τυχόν εμπορικά ευαίσθητες πληροφορίες και ενημερώνει τον αιτούντα για τις οντότητες που αναφέρονται στο άρθρο 5 ή 10, αναλόγως.
   5.   Ο αιτών αιτιολογεί την εξαίρεση τυχόν ευαίσθητων εμπορικά πληροφοριών από τη δημοσίευσή τους. Εάν ο ρυθμιστικός φορέας κρίνει αποδεκτή την εν λόγω αιτιολόγηση, τηρεί εμπιστευτικές τις πληροφορίες. Εάν όχι, κοινοποιεί την άρνησή του στον αιτούντα που ζήτησε την εμπιστευτικότητα. Η διαδικασία αυτή διεξάγεται με την επιφύλαξη διαδικασίας προσφυγής κατά της εν λόγω απόφασης, προβλεπόμενης από την εθνική νομοθεσία.
   6.   Όλες οι πληροφορίες που παρέχει ο αιτών σε τυποποιημένο έντυπο και τυχόν συνοδευτικά έγγραφα αποστέλλονται στον ρυθμιστικό φορέα σε ηλεκτρονική μορφή.
   Άρθρο 4
   Προθεσμία για την υποβολή αίτησης εξέτασης του κύριου σκοπού ή εξέτασης της οικονομικής ισορροπίας
   1.   Οι αιτήσεις των οντοτήτων που αναφέρονται στο άρθρο 5 ή 10, αναλόγως, για εξέταση του κύριου σκοπού ή εξέταση της οικονομικής ισορροπίας υποβάλλονται εντός τεσσάρων εβδομάδων από τη δημοσίευση της κοινοποίησης του αιτούντος στον ιστότοπο του ρυθμιστικού φορέα. Οι οντότητες που δικαιούνται να υποβάλουν αίτηση για αμφότερες τις εξετάσεις τις υποβάλλουν ταυτόχρονα.
   2.   Εάν υποβληθεί αίτηση για εξέταση του κύριου σκοπού και για εξέταση της οικονομικής ισορροπίας, οι εν λόγω εξετάσεις πραγματοποιούνται ταυτόχρονα. Εάν από την εξέταση του κύριου σκοπού προκύψει ότι ο κύριος σκοπός της προτεινόμενης γραμμής είναι άλλος από τη μεταφορά επιβατών μεταξύ σταθμών ευρισκομένων σε διαφορετικά κράτη μέλη και ληφθεί αρνητική απόφαση, η εξέταση της οικονομικής ισορροπίας λήγει με απόφαση στην οποία αναφέρεται η εν λόγω αρνητική απόφαση για τον κύριο σκοπό της προτεινόμενης γραμμής.
   Άρθρο 5
   Οντότητες που έχουν δικαίωμα υποβολής αίτησης για εξέταση του κύριου σκοπού
   Αίτηση για εξέταση του κύριου σκοπού επιτρέπεται να υποβάλουν οι ακόλουθες οντότητες:

               α)

               αρμόδιες αρχές που έχουν συνάψει σύμβαση παροχής δημόσιας υπηρεσίας για σιδηροδρομικές μεταφορές σε γεωγραφική περιοχή από την οποία διέρχεται η προτεινόμενη νέα γραμμή·

               β)

               οιαδήποτε σιδηροδρομική επιχείρηση η οποία εκμεταλλεύεται διεθνείς ή εσωτερικές επιβατικές σιδηροδρομικές γραμμές στη (στις) διαδρομή(-ές) την (τις) οποία(-ες) πρόκειται να εξυπηρετεί η προτεινόμενη νέα γραμμή, είτε σε εμπορική βάση είτε βάσει σύμβασης παροχής δημόσιας υπηρεσίας.

         Άρθρο 6
   Πληροφορίες που πρέπει να παρέχονται στην αίτηση για εξέταση του κύριου σκοπού
   1.   Στην αίτηση, η αιτούσα οντότητα παρέχει τις ακόλουθες πληροφορίες:

               α)

               την ονομασία, τη διεύθυνση, τη νομική οντότητα και τον αριθμό μητρώου της αιτούσας οντότητας (κατά περίπτωση)·

               β)

               τα στοιχεία επικοινωνίας του προσώπου που είναι αρμόδιο για τις έρευνες·

               γ)

               εξήγηση του ενδιαφέροντος της αιτούσας οντότητας για την απόφαση σχετικά με τον κύριο σκοπό της προτεινόμενης νέας γραμμής·

               δ)

               εξήγηση της άποψης της αιτούσας οντότητας ότι ο κύριος σκοπός της προτεινόμενης νέας γραμμής δεν είναι η μεταφορά επιβατών μεταξύ σταθμών ευρισκόμενων σε διαφορετικά κράτη μέλη·

               ε)

               πληροφορίες και συνοδευτικά έγγραφα με επεξήγηση όσων ζητούνται στα στοιχεία γ) και δ).

         2.   Η αιτούσα οντότητα αιτιολογεί τυχόν προτεινόμενη εξαίρεση ευαίσθητων εμπορικά πληροφοριών. Εάν ο ρυθμιστικός φορέας κρίνει αποδεκτή την εν λόγω αιτιολόγηση, τηρεί εμπιστευτικές τις πληροφορίες. Εάν όχι, κοινοποιεί την άρνησή του στον αιτούντα που ζήτησε την εμπιστευτικότητα. Η διαδικασία αυτή διεξάγεται με την επιφύλαξη διαδικασίας προσφυγής κατά της εν λόγω απόφασης, όπως προβλέπεται στην εθνική νομοθεσία.
   3.   Οι ρυθμιστικοί φορείς δημοσιεύουν στους οικείους ιστοτόπους το τυποποιημένο έντυπο αίτησης για την εξέταση του κύριου σκοπού, προς χρήση του από τις αιτούσες οντότητες.
   4.   Όλες οι πληροφορίες που παρέχονται στο τυποποιημένο έντυπο αίτησης και σε τυχόν συνοδευτικά έγγραφα αποστέλλονται στον ρυθμιστικό φορέα σε ηλεκτρονική μορφή.
   Άρθρο 7
   Διαδικασία εξέτασης του κύριου σκοπού
   1.   Ο ρυθμιστικός φορέας εξετάζει την αίτηση που υποβάλλει η αιτούσα οντότητα.
   2.   Εάν ο ρυθμιστικός φορέας θεωρεί ότι η αιτούσα οντότητα δεν έχει παράσχει πλήρεις πληροφορίες στην αίτησή της, μπορεί να ζητήσει περισσότερες πληροφορίες εντός τριών εβδομάδων από την παραλαβή της αίτησης. Εάν η αιτούσα οντότητα απαντήσει στο εν λόγω αίτημα παροχής περαιτέρω πληροφοριών και η απάντησή της εξακολουθεί να είναι ελλιπής, ο ρυθμιστικός φορέας μπορεί να υποβάλει δεύτερο αίτημα παροχής περαιτέρω πληροφοριών εντός τριών εβδομάδων από την παραλαβή της απάντησης στο πρώτο αίτημα παροχής περαιτέρω πληροφοριών. Η αιτούσα οντότητα παρέχει τις εν λόγω πληροφορίες ως απάντηση στα αιτήματα παροχής περαιτέρω πληροφοριών εντός εύλογης προθεσμίας, όπως ορίζεται από τον ρυθμιστικό φορέα σύμφωνα με το άρθρο 56 παράγραφος 8 της οδηγίας 2012/34/ΕΕ. Εάν η αιτούσα οντότητα δεν παράσχει τις εν λόγω πληροφορίες εντός των προθεσμιών που ορίζονται από τον ρυθμιστικό φορέα, η αίτηση απορρίπτεται.
   3.   Ο ρυθμιστικός φορέας επιτρέπεται να ζητήσει από τον αιτούντα πρόσθετες πληροφορίες. Μπορεί να καθορίσει νέα προθεσμία για τη διευκρίνιση τυχόν ασαφών πληροφοριών.
   4.   Η αίτηση απορρίπτεται εάν δεν μπορεί να τεκμηριωθεί σύμφωνα με το άρθρο 6 παράγραφος 1 στοιχείο δ).
   5.   Ο ρυθμιστικός φορέας λαμβάνει απόφαση το αργότερο εντός έξι εβδομάδων από την παραλαβή όλων των συναφών πληροφοριών.
   Άρθρο 8
   Κριτήρια αξιολόγησης της εξέτασης του κύριου σκοπού
   1.   Ο ρυθμιστικός φορέας επαληθεύει τον κύριο σκοπό προτεινόμενης νέας γραμμής. Διενεργεί ποιοτική και ποσοτική ανάλυση στην οποία λαμβάνει υπόψη την προβλεπόμενη εξέλιξη της γραμμής, καθώς και τις προβλεπόμενες αλλαγές στις συνθήκες της αγοράς κατά τη διάρκεια της περιόδου που καλύπτει η κοινοποίηση του αιτούντος.
   2.   Κατά τη διαδικασία αξιολόγησης και επιπροσθέτως των πληροφοριών που περιλαμβάνει το τυποποιημένο έντυπο κοινοποίησης, ο ρυθμιστικός φορέας λαμβάνει υπόψη ιδίως τα ακόλουθα κριτήρια:

               α)

               μέρος του κύκλου εργασιών και τον επακόλουθο όγκο από τη μεταφορά διεθνών επιβατών που αναμένει ο αιτών ως προς τους εγχώριους επιβάτες στο κράτος μέλος εγκατάστασης του ρυθμιστικού φορέα·

               β)

               την απόσταση που θα καλύπτει η προτεινόμενη νέα γραμμή στα διαφορετικά κράτη μέλη και την τοποθεσία των στάσεων·

               γ)

               την επιβατική ζήτηση για τη νέα γραμμή·

               δ)

               τη στρατηγική μάρκετιγκ του αιτούντος·

               ε)

               το είδος τροχαίου υλικού που θα χρησιμοποιείται στη νέα γραμμή.

         3.   Ο ρυθμιστικός φορέας επιτρέπεται να ορίσει και να εφαρμόζει κατώτατα όρια εκφρασμένα ως ποσοστό του κύκλου εργασιών ή του επακόλουθου όγκου από τη μεταφορά διεθνών επιβατών. Τα εν λόγω όρια δεν υπερβαίνουν το 50 % του κύκλου εργασιών ή του επακόλουθου όγκου από τη μεταφορά όλων των επιβατών, εκτιμώμενα για ολόκληρη την περίοδο που καλύπτει η απόφαση του ρυθμιστικού φορέα, προκειμένου η γραμμή να μπορεί να χαρακτηριστεί ως διεθνής, και δεν εφαρμόζονται απομονωμένα.
   Άρθρο 9
   Αποτέλεσμα της εξέτασης του κύριου σκοπού
   1.   Μετά την αξιολόγηση της προτεινόμενης νέας γραμμής, ο ρυθμιστικός φορέας προσδιορίζει εάν ο κύριος σκοπός της προτεινόμενης νέας γραμμής είναι:

               α)

               η μεταφορά επιβατών μεταξύ σταθμών ευρισκομένων σε διαφορετικά κράτη μέλη· ή

               β)

               η μεταφορά επιβατών μεταξύ σταθμών ευρισκομένων στο κράτος μέλος εγκατάστασης του ρυθμιστικού φορέα.

         2.   Εάν ο ρυθμιστικός φορέας λάβει την αναφερόμενη στην παράγραφο 1 στοιχείο α) απόφαση, χορηγείται πρόσβαση στη σιδηροδρομική υποδομή για την προτεινόμενη νέα διεθνή επιβατική γραμμή.
   3.   Εάν ο ρυθμιστικός φορέας λάβει την αναφερόμενη στην παράγραφο 1 στοιχείο β) απόφαση, ο ρυθμιστικός φορέας μετατρέπει την αίτηση σε αίτηση για εθνική επιβατική γραμμή και ενημερώνει σχετικά τον αιτούντα. Ο αιτών ακολουθεί στη συνέχεια τους σχετικούς εθνικούς κανόνες για την υποβολή αίτησης πρόσβασης στη σιδηροδρομική υποδομή.
   4.   Ο ρυθμιστικός φορέας κοινοποιεί στον αιτούντα την απόφαση που έλαβε.
   5.   Ο ρυθμιστικός φορέας αιτιολογεί δεόντως την απόφασή του και τη δημοσιεύει αμελλητί στον οικείο ιστότοπο, ταυτόχρονα δε τηρεί την εμπιστευτικότητα των εμπορικά ευαίσθητων πληροφοριών.
   Άρθρο 10
   Οντότητες που έχουν δικαίωμα υποβολής αίτησης για εξέταση της οικονομικής ισορροπίας
   Εάν κράτος μέλος το οποίο αφορά η προτεινόμενη νέα διεθνής σιδηροδρομική γραμμή έχει αποφασίσει να περιορίσει για τις διεθνείς επιβατικές σιδηροδρομικές γραμμές μεταξύ του τόπου αναχώρησης και του τόπου προορισμού που καλύπτονται από μία ή περισσότερες συμβάσεις παροχής δημόσιας υπηρεσίας την άσκηση του δικαιώματος πρόσβασης στη σιδηροδρομική υποδομή, επιτρέπεται η υποβολή αίτησης διεξαγωγής εξέτασης της οικονομικής ισορροπίας από τις κάτωθι οντότητες:

               α)

               αρμόδια αρχή ή αρμόδιες αρχές που έχουν συνάψει σύμβαση παροχής δημόσιας υπηρεσίας, η οποία καλύπτει τον τόπο αναχώρησης και τον τόπο προορισμού της προτεινόμενης νέας γραμμής·

               β)

               οιαδήποτε άλλη ενδιαφερόμενη αρμόδια αρχή που έχει δικαίωμα να περιορίσει την πρόσβαση σύμφωνα με το άρθρο 11 της οδηγίας 2012/34/ΕΕ·

               γ)

               τον διαχειριστή υποδομής στη γεωγραφική περιοχή κάλυψης της προτεινόμενης νέας διεθνούς επιβατικής γραμμής·

               δ)

               οιαδήποτε σιδηροδρομική επιχείρηση η οποία εκτελεί σύμβαση παροχής δημόσιας υπηρεσίας που της έχει αναθέσει η αναφερόμενη στο στοιχείο α) αρχή.

         Άρθρο 11
   Απαιτούμενες πληροφορίες για την εξέταση της οικονομικής ισορροπίας
   1.   Η αιτούσα οντότητα παρέχει τις ακόλουθες πληροφορίες:

               α)

               την ονομασία, τη διεύθυνση, τη νομική οντότητα και τον αριθμό μητρώου της αιτούσας οντότητας (κατά περίπτωση)·

               β)

               τα στοιχεία επικοινωνίας του προσώπου που είναι αρμόδιο για τις έρευνες·

               γ)

               εξήγηση του ενδιαφέροντος της αιτούσας οντότητας για την απόφαση εξέτασης της οικονομικής ισορροπίας·

               δ)

               αποδεικτικά στοιχεία ότι η νέα γραμμή θα θέσει σε κίνδυνο την οικονομική ισορροπία·

               ε)

               πληροφορίες και συνοδευτικά έγγραφα με επεξήγηση όσων ζητούνται στα στοιχεία γ) και δ).

         2.   Ο ρυθμιστικός φορέας μπορεί να ζητήσει τις κάτωθι μη εξαντλητικές πληροφορίες από τις εμπλεκόμενες στην εξέταση οντότητες:

               α)

               Από την αρμόδια αρχή:

                           i)

                           αντίγραφο της σύμβασης παροχής δημόσιας υπηρεσίας·

                           ii)

                           τους εθνικούς κανόνες ανάθεσης και τροποποίησης των συμβάσεων παροχής δημόσιας υπηρεσίας·

                           iii)

                           τις σχετικές προβλέψεις μετακινήσεων και εσόδων, καθώς και τη σχετική προβλεπόμενη μεθοδολογία.

               β)

               Από τη σιδηροδρομική επιχείρηση που εκτελεί τη σύμβαση παροχής δημόσιας υπηρεσίας:

                           i)

                           αντίγραφο της σύμβασης παροχής δημόσιας υπηρεσίας·

                           ii)

                           το επιχειρηματικό σχέδιο της επιχείρησης·

                           iii)

                           πληροφορίες για τα έσοδα της επιχείρησης·

                           iv)

                           πληροφορίες για τον πίνακα δρομολογίων, καθώς και τις ώρες αναχώρησης, τις ενδιάμεσες στάσεις, τις ώρες άφιξης και τις ανταποκρίσεις·

                           v)

                           τις εκτιμώμενες πτυχές ελαστικότητας των δρομολογίων (π.χ. ελαστικότητα τιμών, ελαστικότητα ως προς τα ποιοτικά χαρακτηριστικά των δρομολογίων) και σχέδια ανταγωνιστικότητας του νέου δρομολογίου, καθώς και ενδεχόμενη εξοικονόμηση κόστους που επιφέρει το νέο δρομολόγιο.

               γ)

               Από τον αιτούντα:

                           i)

                           επιχειρηματικό σχέδιο·

                           ii)

                           πρόγνωση εσόδων και μετακινήσεων από εγχώριους επιβάτες, καθώς και μεθοδολογία πρόγνωσης·

                           iii)

                           στρατηγικές τιμών·

                           iv)

                           ρυθμίσεις έκδοσης εισιτηρίων·

                           v)

                           προδιαγραφές τροχαίου υλικού (π.χ. συντελεστής φορτίου, αριθμός θέσεων, διάταξη αμαξοστοιχίας)·

                           vi)

                           στρατηγική εμπορίας·

                           vii)

                           τις εκτιμώμενες πτυχές ελαστικότητας των δρομολογίων (π.χ. ελαστικότητα τιμών, ελαστικότητα ως προς τα ποιοτικά χαρακτηριστικά των δρομολογίων).

               δ)

               Από τον διαχειριστή υποδομής:
               πληροφορίες σχετικά με τις αντίστοιχες γραμμές ή τμήματα, ώστε να εξασφαλιστεί ότι η νέα διεθνής επιβατική γραμμή μπορεί να λειτουργεί στη συγκεκριμένη υποδομή. Η εν λόγω υποχρέωση παροχής πληροφοριών από τον διαχειριστή υποδομής δεν θίγει τις υποχρεώσεις του στο πλαίσιο της διαδικασίας κατανομής που αναφέρεται στο κεφάλαιο IV τμήμα 3 της οδηγίας 2012/34/ΕΕ.

         3.   Οι οντότητες που εμπλέκονται στην εξέταση της οικονομικής ισορροπίας αιτιολογούν τυχόν προτεινόμενη εξαίρεση εμπορικά ευαίσθητων πληροφοριών. Εάν ο ρυθμιστικός φορέας κρίνει αποδεκτή την εν λόγω αιτιολόγηση, τηρεί εμπιστευτικές τις πληροφορίες. Εάν όχι, κοινοποιεί την άρνησή του στον αιτούντα που ζήτησε την εμπιστευτικότητα. Η διαδικασία αυτή διεξάγεται με την επιφύλαξη ενδεχόμενης διαδικασίας προσφυγής κατά της εν λόγω απόφασης, προβλεπόμενης από την εθνική νομοθεσία.
   Άρθρο 12
   Διαδικασία της εξέτασης της οικονομικής ισορροπίας
   1.   Ο ρυθμιστικός φορέας εξετάζει την αίτηση που υποβάλλει η αιτούσα οντότητα.
   2.   Εάν ο ρυθμιστικός φορέας θεωρεί ότι η αιτούσα οντότητα δεν έχει παράσχει πλήρεις πληροφορίες στην αίτησή της, μπορεί να ζητήσει περισσότερες πληροφορίες εντός τριών εβδομάδων από την παραλαβή της αίτησης. Εάν η αιτούσα οντότητα απαντήσει στο εν λόγω αίτημα παροχής περαιτέρω πληροφοριών και η απάντησή της εξακολουθεί να είναι ελλιπής, ο ρυθμιστικός φορέας μπορεί να υποβάλει δεύτερο αίτημα παροχής περαιτέρω πληροφοριών εντός τριών εβδομάδων από την παραλαβή της απάντησης στο πρώτο αίτημα παροχής περαιτέρω πληροφοριών. Η αιτούσα οντότητα παρέχει τις εν λόγω πληροφορίες ως απάντηση στα αιτήματα παροχής περαιτέρω πληροφοριών εντός εύλογης προθεσμίας, όπως ορίζεται από τον ρυθμιστικό φορέα σύμφωνα με το άρθρο 56 παράγραφος 8 της οδηγίας 2012/34/ΕΕ. Εάν η αιτούσα οντότητα δεν παράσχει τις εν λόγω πληροφορίες εντός των προθεσμιών που ορίζονται από τον ρυθμιστικό φορέα, η αίτηση απορρίπτεται.
   3.   Εντός ενός μηνός από την παραλαβή της αίτησης, ο ρυθμιστικός φορέας ζητεί από άλλα ενδιαφερόμενα μέρη τις πληροφορίες που αναφέρονται στο άρθρο 11, και ιδίως από τη σιδηροδρομική επιχείρηση που ζητεί πρόσβαση σε σιδηροδρομική υποδομή με σκοπό να εκτελεί νέα διεθνή σιδηροδρομική επιβατική γραμμή. Μπορεί να ορίσει μία ακόμη προθεσμία για να διευκρινιστούν οι παρασχεθείσες ασαφείς πληροφορίες.
   4.   Η αίτηση απορρίπτεται εάν δεν μπορεί να τεκμηριωθεί επαρκώς σύμφωνα με το άρθρο 11 παράγραφος 1 στοιχείο δ).
   5.   Εάν η αίτηση εξέτασης της οικονομικής ισορροπίας αιτιολογείται από τις πληροφορίες που παρέσχε η αιτούσα οντότητα και οι πληροφορίες που παρέσχε ο αιτών που επιδιώκει πρόσβαση δεν είναι επαρκείς προκειμένου να απορριφθεί η αίτηση εξέτασης, δεν χορηγείται η πρόσβαση.
   6.   Ο ρυθμιστικός φορέας καθορίζει προθεσμία για τη λήψη των αποφάσεών του, η οποία δεν υπερβαίνει τις έξι εβδομάδες από την παραλαβή όλων των σχετικών πληροφοριών.
   7.   Όλες οι πληροφορίες αποστέλλονται στον ρυθμιστικό φορέα σε ηλεκτρονική μορφή.
   Άρθρο 13
   Περιεχόμενα της εξέτασης της οικονομικής ισορροπίας
   1.   Η οικονομική ισορροπία σύμβασης παροχής δημόσιας υπηρεσίας θεωρείται επισφαλής όταν η προτεινόμενη νέα γραμμή έχει ουσιαστικές δυσμενείς επιπτώσεις:

               i)

               στην κερδοφορία των δρομολογίων που εκτελούνται με βάση σύμβαση παροχής δημόσιας υπηρεσίας, και/ή

               ii)

               στο καθαρό κόστος της αρμόδιας αρχής που ανέθεσε τη σύμβαση παροχής δημόσιας υπηρεσίας.

         2.   Ο ρυθμιστικός φορέας αξιολογεί κατά πόσον η οικονομική ισορροπία σύμβασης παροχής δημόσιας υπηρεσίας τίθεται σε κίνδυνο από την προτεινόμενη νέα γραμμή. Η ανάλυση του ρυθμιστικού φορέα εστιάζεται στις οικονομικές επιπτώσεις της προτεινόμενης νέας γραμμής στη σύμβαση παροχής δημόσιας υπηρεσίας στο σύνολό της και για όλη της διάρκειά της και όχι σε μεμονωμένα δρομολόγια που εκτελούνται βάσει αυτής. Μπορούν να εφαρμόζονται προκαθορισμένα κατώτατα όρια για ειδικά κριτήρια, όχι όμως απομονωμένα από άλλα κριτήρια.
   3.   Ο ρυθμιστικός φορέας λαμβάνει επίσης υπόψη τα βραχυπρόθεσμα και τα μεσοπρόθεσμα οφέλη για τους καταναλωτές που θα χρησιμοποιούν τη νέα γραμμή.
   Άρθρο 14
   Κριτήρια αξιολόγησης για την εξέταση της οικονομικής ισορροπίας
   Κατά τη διάρκεια της διαδικασίας αξιολόγησης, ο ρυθμιστικός φορέας λαμβάνει υπόψη, ιδίως, τα ακόλουθα κριτήρια:

               α)

               τις επιπτώσεις στο καθαρό οικονομικό αποτέλεσμα των γραμμών που εκτελούνται βάσει σύμβασης παροχής δημόσιας υπηρεσίας για όλη τη διάρκεια της εν λόγω σύμβασης·

               β)

               τη δυνατή ανταπόκριση της σιδηροδρομικής επιχείρησης που εκτελεί τη σύμβαση παροχής δημόσιας υπηρεσίας στον ανταγωνισμό·

               γ)

               την ενδεχόμενη εξοικονόμηση κόστους για τη σιδηροδρομική επιχείρηση που εκτελεί τη σύμβαση παροχής δημόσιας υπηρεσίας (όπως λόγω μη αντικατάστασης τροχαίου υλικού του οποίου λήγει η διάρκεια ζωής ή προσωπικού του οποίου λήγει η σύμβαση εργασίας), καθώς και τυχόν κέρδη για τη συγκεκριμένη σιδηροδρομική επιχείρηση που θα αποφέρει η προτεινόμενη νέα γραμμή (όπως προσέλκυση διεθνών επιβατών τους οποίους συμφέρει ίσως η σύνδεση με περιφερειακή γραμμή βάσει σύμβασης παροχής δημόσιας υπηρεσίας)·

               δ)

               τη δυνατότητα περιστολής του πεδίου εφαρμογής της σύμβασης παροχής δημόσιας υπηρεσίας, ιδίως όταν πρόκειται να λήξει κατά τη διάρκεια της αξιολόγησης·

               ε)

               τις επιπτώσεις στις επιδόσεις και την ποιότητα των σιδηροδρομικών γραμμών·

               στ)

               τις επιπτώσεις στο χρονοδιάγραμμα προγραμματισμού των σιδηροδρομικών γραμμών·

               ζ)

               τις επιπτώσεις στις επενδύσεις σε τροχαίο υλικό των σιδηροδρομικών επιχειρήσεων ή των αρμοδίων αρχών, κατά περίπτωση.

         Άρθρο 15
   Αποτέλεσμα της εξέτασης της οικονομικής ισορροπίας
   1.   Αφού ολοκληρώσει την εξέταση της οικονομικής ισορροπίας, ο ρυθμιστικός φορέας λαμβάνει απόφαση δυνάμει του άρθρου 11 παράγραφος 1 της οδηγίας 2012/34/ΕΕ, με βάση την οποία χορηγείται, τροποποιείται, χορηγείται μόνον υπό όρους ή απορρίπτεται το δικαίωμα πρόσβασης στη σιδηροδρομική υποδομή.
   2.   Πριν λάβει απόφαση απόρριψης της πρόσβασης στη σιδηροδρομική υποδομή για την προτεινόμενη νέα διεθνή επιβατική γραμμή, ο ρυθμιστικός φορέας παρέχει στον αιτούντα τη δυνατότητα να προσαρμόσει το σχέδιό του, ώστε να μην τίθεται σε κίνδυνο η οικονομική ισορροπία της σύμβασης παροχής δημόσιας υπηρεσίας.
   3.   Ο ρυθμιστικός φορέας δημοσιεύει την αιτιολογημένη απόφασή του στον οικείο ιστότοπο και ταυτόχρονα τηρεί την εμπιστευτικότητα των εμπορικά ευαίσθητων πληροφοριών.
   Άρθρο 16
   Επανεξέταση απόφασης για εξέταση της οικονομικής ισορροπίας
   1.   Οι οντότητες που αναφέρονται στο άρθρο 11 παράγραφος 3 της οδηγίας 2012/34/ΕΕ μπορούν να ζητήσουν επανεξέταση απόφασης για εξέταση της οικονομικής ισορροπίας υπό τους όρους που θέτει ο ρυθμιστικός φορέας. Μεταξύ άλλων, οι εν λόγω όροι είναι:

               α)

               υφίσταται σημαντική αλλαγή στη νέα διεθνή επιβατική γραμμή ως προς τα δεδομένα που ανέλυσε ο ρυθμιστικός φορέας· ή

               β)

               υφίσταται ουσιαστική διαφορά μεταξύ των πραγματικών και των εκτιμώμενων επιπτώσεων στις γραμμές που εκτελούνται βάσει σύμβασης παροχής δημόσιας υπηρεσίας· ή

               γ)

               εάν η σύμβαση παροχής δημόσιας υπηρεσίας λήξει πριν την προβλεπόμενη ημερομηνία λήξης της.

         2.   Εκτός εάν ο ρυθμιστικός φορέας προβλέπει διαφορετικά στην απόφασή του, δεν επιτρέπεται η υποβολή αίτησης επανεξέτασης απόφασης εντός τριών ετών από τη δημοσίευση της απόφασης, με εξαίρεση την περίπτωση που περιγράφεται στην παράγραφο 1 στοιχείο α).
   Άρθρο 17
   Συνεργασία του ρυθμιστικού φορέα με άλλους ρυθμιστικούς φορείς αρμόδιους για την προτεινόμενη νέα γραμμή
   1.   Μετά την παραλαβή της κοινοποίησης του αιτούντος ότι προτίθεται να αρχίσει την εκτέλεση νέας διεθνούς επιβατικής γραμμής, ο ρυθμιστικός φορέας ενημερώνει άλλους ρυθμιστικούς φορείς που έχουν αρμοδιότητα για τη διαδρομή της προτεινόμενης νέας γραμμής. Οι εν λόγω ρυθμιστικοί φορείς ελέγχουν εάν οι πληροφορίες που περιέχει το έντυπο κοινοποίησης στον ιστότοπο του ρυθμιστικού φορέα συμπίπτουν με τις πληροφορίες που έχουν λάβει από τον αιτούντα. Ενημερώνουν τον ρυθμιστικό φορέα για τυχόν ασυμφωνίες.
   2.   Ο ρυθμιστικός φορέας, όταν λάβει αίτηση από τις οντότητες που αναφέρονται στο άρθρο 5 ή 10 είτε για εξέταση κύριου σκοπού είτε για εξέταση της οικονομικής ισορροπίας, ενημερώνει τους άλλους ρυθμιστικούς φορείς που έχουν αρμοδιότητα για τμήματα της διαδρομής της προτεινόμενης νέας γραμμής.
   3.   Οι ρυθμιστικοί φορείς κοινοποιούν τα αποτελέσματα των εν λόγω εξετάσεων στους άλλους ρυθμιστικούς φορείς που έχουν αρμοδιότητα για τμήματα της διαδρομής της προτεινόμενης νέας γραμμής. Προβαίνουν στην κοινοποίηση αυτή έγκαιρα πριν από τη λήψη της οριστικής τους απόφασης, ώστε οι υπόλοιποι ρυθμιστικοί φορείς να έχουν τη δυνατότητα να υποβάλουν παρατηρήσεις επί των αποτελεσμάτων των εξετάσεων.
   4.   Κατά την ανταλλαγή πληροφοριών για τις εξετάσεις, οι ρυθμιστικοί φορείς τηρούν την εμπιστευτικότητα των ευαίσθητων εμπορικά πληροφοριών που έλαβαν από τα μέρη που μετείχαν στις εξετάσεις. Επιτρέπεται να κάνουν χρήση των πληροφοριών μόνο για τη συγκεκριμένη περίπτωση.
   Άρθρο 18
   Τέλη
   Τα κράτη μέλη και, κατά περίπτωση, οι ρυθμιστικοί φορείς μπορούν να ζητήσουν τέλη για την εξέταση του κύριου σκοπού, την εξέταση της οικονομικής ισορροπίας ή την επανεξέταση της οικονομικής ισορροπίας από την οντότητα που ζητεί εξέταση ή επανεξέταση. Στην περίπτωση αυτή, τα τέλη δεν εισάγουν διακρίσεις, είναι εύλογα, εισπράττονται αποτελεσματικά από όλες τις αιτούσες οντότητες με διαφανή τρόπο και δεν υπερβαίνουν το κόστος των εργασιών του προσωπικού και τις δαπάνες που αφορούν την υποβολή της αίτησης.
   Άρθρο 19
   Μεθοδολογία
   1.   Οι ρυθμιστικοί φορείς αναπτύσσουν μεθοδολογία για την εξέταση του κύριου σκοπού και, εάν κριθεί σκόπιμο, για την εξέταση της οικονομικής ισορροπίας, σύμφωνα με τις διατάξεις του παρόντος κανονισμού. Η εν λόγω μεθοδολογία είναι σαφής, διαφανής, δεν εισάγει διακρίσεις και δημοσιεύεται στον ιστότοπο του ρυθμιστικού φορέα.
   2.   Η μεθοδολογία καθορίζεται με τρόπο που συνάδει με τις εξελίξεις της αγοράς, ώστε να καθίσταται δυνατή στο μέλλον η τροποποίησή της, ιδίως με βάση την πείρα των ρυθμιστικών φορέων.
   Άρθρο 20
   Έναρξη ισχύος
   Ο παρών κανονισμός αρχίζει να ισχύει την εικοστή ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης.
   Εφαρμόζεται από τις 16 Ιουνίου 2015.

      Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
      Βρυξέλλες, 11 Αυγούστου 2014.

            Για την Επιτροπή

            Ο Πρόεδρος

         José Manuel BARROSO

      (1)  ΕΕ L 343 της 14.12.2012, σ. 32.

      (2)  Κανονισμός (ΕΚ) αριθ. 1370/2007 του Ευρωπαϊκού Κοινοβουλίου και του Συμβουλίου, της 23ης Οκτωβρίου 2007, για τις δημόσιες επιβατικές σιδηροδρομικές και οδικές μεταφορές και την κατάργηση των κανονισμών (ΕΟΚ) αριθ. 1191/69 και (ΕΟΚ) αριθ. 1107/70 του Συμβουλίου (ΕΕ L 315 της 3.12.2007, σ. 1).


title: Εκτελεστικός κανονισμός (ΕΕ) 2016/658 της Επιτροπής, της 27ης Απριλίου 2016, για την καταχώριση ονομασίας στο μητρώο προστατευόμενων ονομασιών προέλευσης και προστατευόμενων γεωγραφικών ενδείξεων [Levický slad (ΠΓΕ)]

text:
               28.4.2016

               EL

               Επίσημη Εφημερίδα της Ευρωπαϊκής Ένωσης

               L 114/8

         ΕΚΤΕΛΕΣΤΙΚΌΣ ΚΑΝΟΝΙΣΜΌΣ (ΕΕ) 2016/658 ΤΗΣ ΕΠΙΤΡΟΠΉΣ
   της 27ης Απριλίου 2016
   για την καταχώριση ονομασίας στο μητρώο προστατευόμενων ονομασιών προέλευσης και προστατευόμενων γεωγραφικών ενδείξεων [Levický slad (ΠΓΕ)]
   Η ΕΥΡΩΠΑΪΚΗ ΕΠΙΤΡΟΠΗ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης,
   Έχοντας υπόψη τον κανονισμό (ΕΕ) αριθ. 1151/2012 του Ευρωπαϊκού Κοινοβουλίου και του Συμβουλίου, της 21ης Νοεμβρίου 2012, για τα συστήματα ποιότητας των γεωργικών προϊόντων και τροφίμων (1), και ιδίως το άρθρο 52 παράγραφος 2,
   Εκτιμώντας τα ακόλουθα:

               (1)

               Σύμφωνα με το άρθρο 50 παράγραφος 2 στοιχείο α) του κανονισμού (ΕΕ) αριθ. 1151/2012, η αίτηση για την καταχώριση της ονομασίας «Levický slad» που υπέβαλε η Σλοβακία δημοσιεύθηκε στην Επίσημη Εφημερίδα της Ευρωπαϊκής Ένωσης
                   (2).

               (2)

               Δεδομένου ότι δεν έχει κοινοποιηθεί καμία δήλωση ένστασης στην Επιτροπή βάσει του άρθρου 51 του κανονισμού (ΕΕ) αριθ. 1151/2012, η ονομασία «Levický slad» πρέπει να καταχωρισθεί,

         ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
   Άρθρο 1
   Καταχωρίζεται η ονομασία «Levický slad» (ΠΓΕ).
   Η ονομασία που αναφέρεται στο πρώτο εδάφιο αφορά προϊόν της κλάσης 1.8. Λοιπά προϊόντα του παραρτήματος I της Συνθήκης (μπαχαρικά κ.λπ.) του παραρτήματος XI του εκτελεστικού κανονισμού (ΕΕ) αριθ. 668/2014 της Επιτροπής (3).
   Άρθρο 2
   Ο παρών κανονισμός αρχίζει να ισχύει την εικοστή ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης.

      Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
      Βρυξέλλες, 27 Απριλίου 2016.

            Για την Επιτροπή,

            εξ ονόματος του Προέδρου,

         Phil HOGAN

            Μέλος της Επιτροπής

      (1)  ΕΕ L 343 της 14.12.2012, σ. 1.

      (2)  ΕΕ C 433 της 23.12.2015, σ. 13.

      (3)  Εκτελεστικός κανονισμός (ΕΕ) αριθ. 668/2014 της Επιτροπής, της 13ης Ιουνίου 2014, για τη θέσπιση κανόνων εφαρμογής του κανονισμού (ΕΕ) αριθ. 1151/2012 του Ευρωπαϊκού Κοινοβουλίου και του Συμβουλίου για τα συστήματα ποιότητας των γεωργικών προϊόντων και τροφίμων (ΕΕ L 179 της 19.6.2014, σ. 36).


title: Εκτελεστικός κανονισμός (ΕΕ) αριθ. 601/2013 της Επιτροπής, της 24ης Ιουνίου 2013 , σχετικά με την έγκριση του τετραένυδρου οξικού κοβαλτίου(II), του ανθρακικού κοβαλτίου (II), του μονοένυδρου ανθρακικού κοβαλτίου(ΙΙ)-υδροξείδιο του κοβαλτίου(ΙΙ) (2:3), του επταένυδρου θειικού κοβαλτίου (ΙΙ) και των επικαλυμμένων κόκκων μονοένυδρου ανθρακικού κοβαλτίου (ΙΙ)-υδροξειδίου του κοβαλτίου (ΙΙ) (2:3) ως πρόσθετων υλών στις ζωοτροφές  Κείμενο που παρουσιάζει ενδιαφέρον για τον ΕΟΧ

text:
               25.6.2013

               EL

               Επίσημη Εφημερίδα της Ευρωπαϊκής Ένωσης

               L 172/14

         ΕΚΤΕΛΕΣΤΙΚΌΣ ΚΑΝΟΝΙΣΜΌΣ (ΕΕ) αριθ. 601/2013 ΤΗΣ ΕΠΙΤΡΟΠΉΣ
   της 24ης Ιουνίου 2013
   σχετικά με την έγκριση του τετραένυδρου οξικού κοβαλτίου(II), του ανθρακικού κοβαλτίου (II), του μονοένυδρου ανθρακικού κοβαλτίου(ΙΙ)-υδροξείδιο του κοβαλτίου(ΙΙ) (2:3), του επταένυδρου θειικού κοβαλτίου (ΙΙ) και των επικαλυμμένων κόκκων μονοένυδρου ανθρακικού κοβαλτίου (ΙΙ)-υδροξειδίου του κοβαλτίου (ΙΙ) (2:3) ως πρόσθετων υλών στις ζωοτροφές
   (Κείμενο που παρουσιάζει ενδιαφέρον για τον ΕΟΧ)
   Η ΕΥΡΩΠΑΪΚΗ ΕΠΙΤΡΟΠΗ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης,
   Έχοντας υπόψη τον κανονισμό (ΕΚ) αριθ. 1831/2003 του Ευρωπαϊκού Κοινοβουλίου και του Συμβουλίου, της 22ας Σεπτεμβρίου 2003, για τις πρόσθετες ύλες που χρησιμοποιούνται στη διατροφή των ζώων (1), και ιδίως το άρθρο 9 παράγραφος 2,
   Εκτιμώντας τα ακόλουθα:

               (1)

               Ο κανονισμός (ΕΚ) αριθ. 1831/2003 προβλέπει τη χορήγηση άδειας για τη χρήση πρόσθετων υλών στη διατροφή των ζώων, καθώς και τους όρους και τις διαδικασίες για τη χορήγηση της εν λόγω άδειας. Το άρθρο 10 του εν λόγω κανονισμού προβλέπει την επαναξιολόγηση των πρόσθετων υλών που εγκρίθηκαν σύμφωνα με την οδηγία 70/524/ΕΟΚ του Συμβουλίου (2).

               (2)

               Το οξικό κοβάλτιο, το βασικό ανθρακικό κοβάλτιο και το θειικό κοβάλτιο εγκρίθηκαν χωρίς χρονικό περιορισμό με την οδηγία 70/524/ΕΟΚ. Τα προϊόντα αυτά προστέθηκαν στη συνέχεια στο κοινοτικό μητρώο πρόσθετων υλών ζωοτροφών ως υφιστάμενα προϊόντα, σύμφωνα με το άρθρο 10 παράγραφος 1 του κανονισμού (ΕΚ) αριθ. 1831/2003.

               (3)

               Σύμφωνα με το άρθρο 10 παράγραφος 2 του κανονισμού (ΕΚ) αριθ. 1831/2003, σε συνδυασμό με το άρθρο 7 του εν λόγω κανονισμού, υποβλήθηκε αίτηση για την επαναξιολόγηση του οξικού κοβαλτίου, του βασικού ανθρακικού κοβαλτίου και του θειικού κοβαλτίου ως πρόσθετων υλών ζωοτροφών για όλα τα ζωικά είδη. Επιπλέον, υποβλήθηκε αίτηση βάσει του άρθρου 10 παράγραφος 2 για την επαναξιολόγηση του βασικού ανθρακικού κοβαλτίου σε μορφή κοκκοποιημένου από υμένιο βασικού ανθρακικού κοβαλτίου για όλα τα ζωικά είδη. Επίσης, σύμφωνα με το άρθρο 7 του εν λόγω κανονισμού, υποβλήθηκε αίτηση για τη χορήγηση άδειας σε ανθρακικό κοβάλτιο για μηρυκαστικά, ιπποειδή και κουνέλια. Για τις πέντε ενώσεις κοβαλτίου ζητήθηκε οι πρόσθετες ύλες να ταξινομηθούν στην κατηγορία πρόσθετων υλών «θρεπτικές πρόσθετες ύλες». Οι τρεις αιτήσεις συνοδεύονταν από τα στοιχεία και έγγραφα που απαιτούνται βάσει του άρθρου 7 παράγραφος 3 του κανονισμού (ΕΚ) αριθ. 1831/2003.

               (4)

               Η Ευρωπαϊκή Αρχή για την Ασφάλεια των Τροφίμων («η Αρχή») κατέληξε, στις γνωμοδοτήσεις της της 12ης Ιουνίου 2012 (3)
                   (4) και 22ας Μαΐου 2012 (5), ότι, υπό τις προτεινόμενες συνθήκες χρήσης, το τετραένυδρο οξικό κοβάλτιο(II), το ανθρακικό κοβάλτιο (II), το μονοένυδρο ανθρακικό κοβάλτιο(ΙΙ)-υδροξείδιο του κοβαλτίου(ΙΙ) (2:3), το επταένυδρο θειικό κοβάλτιο (ΙΙ) και οι επικαλυμμένοι κόκκοι μονοένυδρου ανθρακικού κοβαλτίου (ΙΙ)-υδροξειδίου του κοβαλτίου (ΙΙ) (2:3) δεν έχουν επιπτώσεις στην υγεία των ζώων, στην υγεία των καταναλωτών ούτε στο περιβάλλον και ότι αποτελούν μια αποτελεσματική πηγή κοβαλτίου στο αντίστοιχο είδος-στόχος. Η Αρχή κατέληξε επίσης στο συμπέρασμα ότι δεν υπάρχουν λόγοι ανησυχίας για τους χρήστες, με την προϋπόθεση ότι λαμβάνονται τα κατάλληλα προστατευτικά μέτρα για την αποφυγή της εισπνοής. Η Αρχή θεωρεί ότι δεν υπάρχει ανάγκη να θεσπιστούν ειδικές απαιτήσεις παρακολούθησης μετά τη διάθεση στην αγορά. Η Αρχή επαλήθευσε, επίσης, την έκθεση σχετικά με τη μέθοδο ανάλυσης της πρόσθετης ύλης ζωοτροφών στις ζωοτροφές, η οποία υποβλήθηκε από το εργαστήριο αναφοράς το οποίο συστάθηκε με τον κανονισμό (ΕΚ) αριθ. 1831/2003.

               (5)

               Η αξιολόγηση του τετραένυδρου οξικού κοβαλτίου(II), του ανθρακικού κοβαλτίου(II), του μονοένυδρου ανθρακικού κοβαλτίου(ΙΙ)-υδροξείδιο του κοβαλτίου(ΙΙ) (2:3), του επταένυδρου θειικού κοβαλτίου (ΙΙ) και των επικαλυμμένων κόκκων μονοένυδρου ανθρακικού κοβαλτίου (ΙΙ)-υδροξειδίου του κοβαλτίου (ΙΙ) (2:3) δείχνει ότι πληρούνται οι όροι για τη χορήγηση άδειας που προβλέπονται στο άρθρο 5 του κανονισμού (ΕΚ) αριθ. 1831/2003. Συνεπώς, θα πρέπει να επιτραπεί η χρήση των εν λόγω ουσιών, όπως καθορίζονται στο παράρτημα του παρόντος κανονισμού.

               (6)

               Επειδή δεν απαιτείται, για λόγους ασφάλειας, η άμεση εφαρμογή των τροποποιήσεων για τις ενώσεις κοβαλτίου για τις οποίες έχουν ήδη χορηγηθεί άδειες, είναι σκόπιμο να επιτραπεί μεταβατική περίοδος ώστε να ετοιμαστούν τα ενδιαφερόμενα μέρη για να ανταποκριθούν στις νέες απαιτήσεις που απορρέουν από την έγκριση.

               (7)

               Τα μέτρα που προβλέπονται στον παρόντα κανονισμό είναι σύμφωνα με τη γνώμη της μόνιμης επιτροπής για την τροφική αλυσίδα και την υγεία των ζώων,

         ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
   Άρθρο 1
   Χορήγηση άδειας
   Εγκρίνεται η χρήση των ουσιών που παρατίθενται στο παράρτημα και ανήκουν στην κατηγορία πρόσθετων υλών «θρεπτικές πρόσθετες ύλες» και στη λειτουργική ομάδα «ενώσεις ιχνοστοιχείων» ως πρόσθετων υλών στη διατροφή των ζώων υπό τους όρους που παρατίθενται στο εν λόγω παράρτημα.
   Άρθρο 2
   Μεταβατικά μέτρα
   Οι ουσίες που προσδιορίζονται στο παράρτημα στις οποίες έχει χορηγηθεί άδεια με την οδηγία 70/524/ΕΟΚ και οι ζωοτροφές που τις περιέχουν, που έχουν παραχθεί και επισημανθεί πριν από τις 15 Ιανουαρίου 2014 σύμφωνα με τους κανόνες που ίσχυαν πριν από τις 15 Ιουλίου 2013 μπορούν να συνεχίσουν να διατίθενται στην αγορά και να χρησιμοποιούνται έως ότου εξαντληθούν τα υπάρχοντα αποθέματα.
   Άρθρο 3
   Έναρξη ισχύος
   Ο παρών κανονισμός αρχίζει να ισχύει την εικοστή ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης.

      Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
      Βρυξέλλες, 24 Ιουνίου 2013.

            Για την Επιτροπή

            Ο Πρόεδρος

         José Manuel BARROSO

      (1)  ΕΕ L 268 της 18.10.2003, σ. 29.

      (2)  ΕΕ L 270 της 14.12.1970, σ. 1.

      (3)  Δελτίο ΕFSA 2012· 10(7):2791.

      (4)  Δελτίο ΕFSA 2012· 10(7):2782.

      (5)  Δελτίο ΕFSA 2012· 10(6):2727.

      ΠΑΡΑΡΤΗΜΑ

                  Αριθμός ταυτοποίησης της πρόσθετης ύλης

                  Επωνυμία του κατόχου της άδειας

                  Πρόσθετη ύλη

                  Σύνθεση, χημικός τύπος, περιγραφή, αναλυτική μέθοδος

                  Είδος ή κατηγορία ζώου

                  Μέγιστη ηλικία

                  Ελάχιστη περιεκτικότητα

                  Μέγιστη περιεκτικότητα

                  Λοιπές διατάξεις

                  Λήξη της περιόδου ισχύος της άδειας

                  Περιεκτικότητα στοιχείου (Co) σε mg/kg πλήρους ζωοτροφής με περιεκτικότητα σε υγρασία 12 %

                     Κατηγορία θρεπτικών πρόσθετων υλών. Λειτουργική ομάδα: ενώσεις ιχνοστοιχείων

                  3b801

                  —

                  τετραένυδρο οξικό κοβάλτιο(II)

                                 Σύνθεση πρόσθετης ύλης

                              Τετραένυδρο οξικό κοβάλτιο(II), ως κρύσταλλοι/κόκκοι, με ελάχιστη περιεκτικότητα σε κοβάλτιο 23 %
                              Σωματίδια < 50 μm: κάτω του 1 %

                                 Χαρακτηρισμός της δραστικής ουσίας

                              Χημικός τύπος: Co(CH3COO)2 x 4H2O
                              Αριθμός CAS: 6147-53-1

                                 Αναλυτικές μέθοδοι
                                  (1)

                                          Για την ταυτοποίηση του οξικού στην πρόσθετη ύλη:

                                                      —

                                                      Μονογραφία της Ευρωπαϊκής Φαρμακοποιίας 01/2008:20301.

                                          Για τον κρυσταλλογραφικό χαρακτηρισμό της πρόσθετης ύλης:

                                                      —

                                                      Περίθλαση ακτίνων Χ.

                                          Για τον προσδιορισμό του ολικού κοβαλτίου στην πρόσθετη ύλη, στα προμείγματα, στις σύνθετες ζωοτροφές και τις πρώτες ύλες ζωοτροφών:

                                                      —

                                                      EN 15510 — φασματομετρία ατομικής εκπομπής με πλάσμα επαγωγικής σύζευξης (ICP-AES)
                                                      ή

                                                      —

                                                      CEN/TS 15621: Επαγωγικά συζευγμένο πλάσμα — φασματομετρία ατομικής εκπομπής (ICP-AES), κατόπιν χώνευσης υπό πίεση.

                                          Για τον προσδιορισμό της κατανομής μεγέθους σωματιδίων:

                                                      —

                                                      ISO 13320: 2009 — Ανάλυση μεγέθους σωματιδίων — μέθοδος περίθλασης με λέιζερ

                  Μηρυκαστικά με λειτουργική μεγάλη κοιλία, ιπποειδή, λαγόμορφα, τρωκτικά, χορτοφάγα ερπετά και θηλαστικά ζωολογικών κήπων

                  —

                  —

                  1 (συνολικά)

                              1.

                              Η πρόσθετη ύλη ενσωματώνεται σε ζωοτροφή υπό μορφή προμείγματος.

                              2.

                              Πρέπει να λαμβάνονται προστατευτικά μέτρα σύμφωνα με την εκάστοτε εθνική νομοθεσία που εφαρμόζει τη νομοθεσία της ΕΕ για την υγεία και την ασφάλεια στην εργασία, συμπεριλαμβανομένων των οδηγιών του Συμβουλίου 89/391/ΕΟΚ (2), 89/656/ΕΟΚ (3), 92/85/ΕΟΚ (4) και 98/24/ΕΚ (5). Κατάλληλα προστατευτικά γάντια, προστασία του αναπνευστικού συστήματος και των οφθαλμών σύμφωνα με την οδηγία 89/686/ΕΟΚ του Συμβουλίου (6) κατά τον χειρισμό.

                              3.

                              Δηλώσεις που πρέπει να γίνουν για την επισήμανση της πρόσθετης ύλης και του προμείγματος:

                                          —

                                             «Συνιστάται να περιοριστεί η συμπλήρωση με κοβάλτιο σε 0,3 mg/kg πλήρους ζωοτροφής. Στο πλαίσιο αυτό, θα πρέπει να ληφθούν υπόψη ο κίνδυνος έλλειψης κοβαλτίου που οφείλεται στις τοπικές συνθήκες και η συγκεκριμένη σύνθεση του διαιτολογίου.».

                  15 Ιουλίου 2023

                  3b802

                  —

                  Ανθρακικό κοβάλτιο (II)

                                 Σύνθεση πρόσθετης ύλης

                              Ανθρακικό κοβάλτιο (II), ως σκόνη, με ελάχιστη περιεκτικότητα σε κοβάλτιο 46 %
                              Ανθρακικό κοβάλτιο: κατώτατο όριο 75 %
                              Υδροξείδιο του κοβαλτίου: 3 % - 15 %
                              Νερό: κατ’ ανώτατο όριο 6 %
                              Σωματίδια < 11 μm: κάτω του 90 %

                                 Χαρακτηρισμός των δραστικών ουσιών

                              Χημικός τύπος: CoCO3

                              Αριθμός CAS: 513-79-1
                              Χημικός τύπος Co(OH)2

                              Αριθμός CAS: 21041-93-0

                                 Αναλυτικές μέθοδοι
                                  (1)

                                          Για την ταυτοποίηση του ανθρακικού στην πρόσθετη ύλη:

                                                      —

                                                      Μονογραφία της Ευρωπαϊκής Φαρμακοποιίας 01/2008:20301.

                                          Για τον κρυσταλλογραφικό χαρακτηρισμό της πρόσθετης ύλης:

                                                      —

                                                      Περίθλαση ακτίνων Χ.

                                          Για τον προσδιορισμό του ολικού κοβαλτίου στην πρόσθετη ύλη, στα προμείγματα, στις σύνθετες ζωοτροφές και τις πρώτες ύλες ζωοτροφών:

                                                      —

                                                      EN 15510 — φασματομετρία ατομικής εκπομπής με πλάσμα επαγωγικής σύζευξης (ICP-AES)
                                                      ή

                                                      —

                                                      CEN/TS 15621: Επαγωγικά συζευγμένο πλάσμα — φασματομετρία ατομικής εκπομπής (ICP-AES), κατόπιν χώνευσης υπό πίεση.

                                          Για τον προσδιορισμό της κατανομής μεγέθους σωματιδίων:

                                                      —

                                                      ISO 13320: 2009 — Ανάλυση μεγέθους σωματιδίων — μέθοδος περίθλασης με λέιζερ

                  Μηρυκαστικά με λειτουργική μεγάλη κοιλία, ιπποειδή, λαγόμορφα, τρωκτικά, χορτοφάγα ερπετά και θηλαστικά ζωολογικών κήπων

                  —

                  —

                  1 (συνολικά)

                              1.

                              Η πρόσθετη ύλη ενσωματώνεται σε ζωοτροφή υπό μορφή προμείγματος. Η ζωοτροφή αυτή πρέπει να διατίθεται στην αγορά σε μορφή σύμπηκτων (pellets).

                              2.

                              Πρέπει να λαμβάνονται προστατευτικά μέτρα σύμφωνα με την εθνική νομοθεσία που εφαρμόζει τη νομοθεσία της ΕΕ για την υγεία και την ασφάλεια στην εργασία, συμπεριλαμβανομένων των οδηγιών του Ευρωπαϊκού Κοινοβουλίου και του Συμβουλίου 89/391/ΕΟΚ, 89/656/ΕΟΚ, 92/85/ΕΟΚ 98/24/ΕΚ και 2004/37/ΕΚ (7). Κατάλληλα προστατευτικά γάντια, προστασία του αναπνευστικού συστήματος και των οφθαλμών σύμφωνα με την οδηγία 89/686/ΕΟΚ κατά τον χειρισμό.

                              3.

                              Δηλώσεις που πρέπει να γίνουν για την επισήμανση της πρόσθετης ύλης και του προμείγματος:

                                          —

                                             «Συνιστάται να περιοριστεί η συμπλήρωση με κοβάλτιο σε 0,3 mg/kg πλήρους ζωοτροφής. Στο πλαίσιο αυτό, θα πρέπει να ληφθούν υπόψη ο κίνδυνος έλλειψης κοβαλτίου που οφείλεται στις τοπικές συνθήκες και η συγκεκριμένη σύνθεση του διαιτολογίου.».

                  15 Ιουλίου 2023

                  3b803

                  —

                  Μονοένυδρο ανθρακικό κοβάλτιο(ΙΙ)-υδροξείδιο του κοβαλτίου(ΙΙ) (2:3)

                                 Σύνθεση πρόσθετης ύλης

                              Μονοένυδρο ανθρακικό κοβάλτιο(ΙΙ)-υδροξείδιο του κοβαλτίου(ΙΙ) (2:3) ως σκόνη, με ελάχιστη περιεκτικότητα σε κοβάλτιο 50 %
                              Σωματίδια < 50 μm: κάτω του 98 %

                                 Χαρακτηρισμός της δραστικής ουσίας

                              Χημικός τύπος: 2CoCO3 x 3Co(OH)2 x H2O
                              Αριθμός CAS: 51839-24-8

                                 Αναλυτικές μέθοδοι
                                  (1)

                                          Για την ταυτοποίηση του ανθρακικού στην πρόσθετη ύλη:

                                                      —

                                                      Μονογραφία της Ευρωπαϊκής Φαρμακοποιίας 01/2008:20301.

                                          Για τον κρυσταλλογραφικό χαρακτηρισμό της πρόσθετης ύλης:

                                                      —

                                                      Περίθλαση ακτίνων Χ.

                                          Για τον προσδιορισμό του ολικού κοβαλτίου στην πρόσθετη ύλη, στα προμείγματα, στις σύνθετες ζωοτροφές και τις πρώτες ύλες ζωοτροφών:

                                                      —

                                                      EN 15510 — φασματομετρία ατομικής εκπομπής με πλάσμα επαγωγικής σύζευξης (ICP-AES)
                                                      ή

                                                      —

                                                      CEN/TS 15621: Επαγωγικά συζευγμένο πλάσμα — φασματομετρία ατομικής εκπομπής (ICP-AES), κατόπιν χώνευσης υπό πίεση.

                                          Για τον προσδιορισμό της κατανομής μεγέθους σωματιδίων:

                                                      —

                                                      ISO 13320: 2009 — Ανάλυση μεγέθους σωματιδίων — μέθοδος περίθλασης με λέιζερ

                  Μηρυκαστικά με λειτουργική μεγάλη κοιλία, ιπποειδή, λαγόμορφα, τρωκτικά, χορτοφάγα ερπετά και θηλαστικά ζωολογικών κήπων

                  —

                  —

                  1 (συνολικά)

                              1.

                              Η πρόσθετη ύλη ενσωματώνεται σε ζωοτροφή υπό μορφή προμείγματος. Η ζωοτροφή αυτή πρέπει να διατίθεται στην αγορά σε μορφή σύμπηκτων (pellets).

                              2.

                              Πρέπει να λαμβάνονται προστατευτικά μέτρα σύμφωνα με την εθνική νομοθεσία που εφαρμόζει τη νομοθεσία της ΕΕ για την υγεία και την ασφάλεια στην εργασία, συμπεριλαμβανομένων των οδηγιών 89/391/ΕΟΚ, 89/656/ΕΟΚ, 92/85/ΕΟΚ 98/24/ΕΚ και 2004/37/ΕΚ. Κατάλληλα προστατευτικά γάντια, προστασία του αναπνευστικού συστήματος και των οφθαλμών σύμφωνα με την οδηγία 89/686/ΕΟΚ κατά τον χειρισμό.

                              3.

                              Δηλώσεις που πρέπει να γίνουν για την επισήμανση της πρόσθετης ύλης και του προμείγματος:

                                          —

                                             «Συνιστάται να περιοριστεί η συμπλήρωση με κοβάλτιο σε 0,3 mg/kg πλήρους ζωοτροφής. Στο πλαίσιο αυτό, θα πρέπει να ληφθούν υπόψη ο κίνδυνος έλλειψης κοβαλτίου που οφείλεται στις τοπικές συνθήκες και η συγκεκριμένη σύνθεση του διαιτολογίου.».

                  15 Ιουλίου 2023

                  3b804

                  —

                  Επικαλυμμένοι κόκκοι μονοένυδρου ανθρακικού κοβαλτίου (ΙΙ)-υδροξειδίου του κοβαλτίου (ΙΙ) (2:3)

                                 Σύνθεση πρόσθετης ύλης

                              Επικαλυμμένοι κόκκοι μονοένυδρου ανθρακικού κοβαλτίου (ΙΙ)-υδροξειδίου του κοβαλτίου (ΙΙ) (2:3) με περιεκτικότητα σε κοβάλτιο 1 % - 5 %
                              Μέσα επικάλυψης (2,3 % - 3,0 %) και μέσα διασποράς (επιλογή πολυοξυαιθυλενίου, μονολαυρικής σορβιτάνης, ρικινελαϊκού εστέρα γλυκερυλο-πολυαιθυλενογλυκόλης, πολυαιθυλενογλυκόλης 300, σορβιτόλης και μαλτοδεξτρίνης)
                              Σωματίδια < 50 μm: κάτω του 1 %

                                 Χαρακτηρισμός της δραστικής ουσίας

                              Χημικός τύπος: 2CoCO3 × 3Co(OH)2 × H2O
                              Αριθμός CAS: 51839-24-8

                                 Αναλυτικές μέθοδοι
                                  (1)

                                          Για την ταυτοποίηση του ανθρακικού στην πρόσθετη ύλη:

                                                      —

                                                      Μονογραφία της Ευρωπαϊκής Φαρμακοποιίας 01/2008:20301.

                                          Για τον κρυσταλλογραφικό χαρακτηρισμό της πρόσθετης ύλης:

                                                      —

                                                      Περίθλαση ακτίνων Χ.

                                          Για τον προσδιορισμό του ολικού κοβαλτίου στην πρόσθετη ύλη, στα προμείγματα, στις σύνθετες ζωοτροφές και τις πρώτες ύλες ζωοτροφών:

                                                      —

                                                      EN 15510 — φασματομετρία ατομικής εκπομπής με πλάσμα επαγωγικής σύζευξης (ICP-AES)
                                                      ή

                                                      —

                                                      CEN/TS 15621: Επαγωγικά συζευγμένο πλάσμα — φασματομετρία ατομικής εκπομπής (ICP-AES), κατόπιν χώνευσης υπό πίεση.

                                          Για τον προσδιορισμό της κατανομής μεγέθους σωματιδίων:

                                                      —

                                                      ISO 13320: 2009 — Ανάλυση μεγέθους σωματιδίων — μέθοδος περίθλασης με λέιζερ

                  Μηρυκαστικά με λειτουργική μεγάλη κοιλία, ιπποειδή, λαγόμορφα, τρωκτικά, χορτοφάγα ερπετά και θηλαστικά ζωολογικών κήπων

                  —

                  —

                  1 (συνολικά)

                              1.

                              Πρέπει να λαμβάνονται προστατευτικά μέτρα σύμφωνα με την εκάστοτε εθνική νομοθεσία που εφαρμόζει τη νομοθεσία της ΕΕ για την υγεία και την ασφάλεια στην εργασία, συμπεριλαμβανομένων των οδηγιών 89/391/ΕΟΚ, 89/656/ΕΟΚ, 92/85/ΕΟΚ και 98/24/ΕΚ. Κατάλληλα προστατευτικά γάντια, προστασία του αναπνευστικού συστήματος και των οφθαλμών σύμφωνα με την οδηγία 89/686/ΕΟΚ κατά τον χειρισμό.

                              2.

                              Δηλώσεις που πρέπει να γίνουν για την επισήμανση της πρόσθετης ύλης και του προμείγματος, κατά περίπτωση:

                                          —

                                             «Συνιστάται να περιοριστεί η συμπλήρωση με κοβάλτιο σε 0,3 mg/kg πλήρους ζωοτροφής. Στο πλαίσιο αυτό, θα πρέπει να ληφθούν υπόψη ο κίνδυνος έλλειψης κοβαλτίου που οφείλεται στις τοπικές συνθήκες και η συγκεκριμένη σύνθεση του διαιτολογίου.»

                  15 Ιουλίου 2023

                  3b805

                  —

                  Επταένυδρο θειικό κοβάλτιο (ΙΙ)

                                 Σύνθεση πρόσθετης ύλης

                              Επταένυδρο θειικό κοβάλτιο (ΙΙ), ως σκόνη, με ελάχιστη σε κοβάλτιο 20 %
                              Σωματίδια < 50 μm: κάτω του 95 %

                                 Χαρακτηρισμός της δραστικής ουσίας

                              Χημικός τύπος: CoSO4 x 7H2O
                              Αριθμός CAS: 10026-24-1

                                 Αναλυτικές μέθοδοι
                                  (1)

                                          Για την ταυτοποίηση του θειικού στην πρόσθετη ύλη:

                                                      —

                                                      Μονογραφία της Ευρωπαϊκής Φαρμακοποιίας 01/2008:20301.

                                          Για τον κρυσταλλογραφικό χαρακτηρισμό της πρόσθετης ύλης:

                                                      —

                                                      Περίθλαση ακτίνων Χ.

                                          Για τον προσδιορισμό του ολικού κοβαλτίου στην πρόσθετη ύλη, στα προμείγματα, στις σύνθετες ζωοτροφές και τις πρώτες ύλες ζωοτροφών:

                                                      —

                                                      EN 15510 — φασματομετρία ατομικής εκπομπής με πλάσμα επαγωγικής σύζευξης (ICP-AES)
                                                      ή

                                                      —

                                                      CEN/TS 15621: Επαγωγικά συζευγμένο πλάσμα — φασματομετρία ατομικής εκπομπής (ICP-AES), κατόπιν χώνευσης υπό πίεση.

                                          Για τον προσδιορισμό της κατανομής μεγέθους σωματιδίων:

                                                      —

                                                      ISO 13320: 2009 — Ανάλυση μεγέθους σωματιδίων — μέθοδος περίθλασης με λέιζερ

                  Μηρυκαστικά με λειτουργική μεγάλη κοιλία, ιπποειδή, λαγόμορφα, τρωκτικά, χορτοφάγα ερπετά και θηλαστικά ζωολογικών κήπων

                  —

                  —

                  1 (συνολικά)

                              1.

                              Η πρόσθετη ύλη ενσωματώνεται σε ζωοτροφή υπό μορφή προμείγματος. Η ζωοτροφή αυτή πρέπει να διατίθεται στην αγορά σε μορφή σύμπηκτων (pellets).

                              2.

                              Πρέπει να λαμβάνονται προστατευτικά μέτρα σύμφωνα με την εθνική νομοθεσία που εφαρμόζει τη νομοθεσία της ΕΕ για την υγεία και την ασφάλεια στην εργασία, συμπεριλαμβανομένων των οδηγιών 89/391/ΕΟΚ, 89/656/ΕΟΚ, 92/85/ΕΟΚ 98/24/ΕΚ και 2004/37/ΕΚ. Κατάλληλα προστατευτικά γάντια, προστασία του αναπνευστικού συστήματος και των οφθαλμών σύμφωνα με την οδηγία 89/686/ΕΟΚ κατά τον χειρισμό.

                              3.

                              Δηλώσεις που πρέπει να γίνουν για την επισήμανση της πρόσθετης ύλης και του προμείγματος:

                                          —

                                             «Συνιστάται να περιοριστεί η συμπλήρωση με κοβάλτιο σε 0,3 mg/kg πλήρους ζωοτροφής. Στο πλαίσιο αυτό, θα πρέπει να ληφθούν υπόψη ο κίνδυνος έλλειψης κοβαλτίου που οφείλεται στις τοπικές συνθήκες και η συγκεκριμένη σύνθεση του διαιτολογίου.».

                  15 Ιουλίου 2023

         (1)  Πληροφορίες σχετικά με τις αναλυτικές μεθόδους διατίθενται στην ακόλουθη διεύθυνση του εργαστηρίου αναφοράς: http://irmm.jrc.ec.europa.eu/EURLs/EURL_feed_additives/Pages/index.aspx

         (2)  ΕΕ L 183 της 29.6.1989, σ. 1.

         (3)  ΕΕ L 393 της 30.12. 1989, σ. 18.

         (4)  ΕΕ L 348 της 28.11.1992, σ. 1.

         (5)  ΕΕ L 131 της 5.5.1998, σ. 11.

         (6)  ΕΕ L 399 της 30.12.1989, σ. 18.

         (7)  ΕΕ L 158 της 30.4.2004, σ. 50.